text:
मधुबनी, मिथिला मिरर: भारत-नेपाल सीमा पर अवैध रूप स नेपाली नागरिकक यात्रा पर रोक लगाबय पर एसएसबी के जवान पर रोड़ेबाजी करबाक मामला प्रकाश मे आयल अछि। बताओल जा रहल अछि जे, भारत-नेपाल सीमा पर मधवापुर आ मटिहानी बाजार मे प्रतिबंधित वस्तु के नेपाल लय जेबा सं रोकला पर तमसायल नेपाली नागरिक एसएसबी जबान पर रोड़ेबाजी शुरू कय देलक। सूत्रक अनुसार स्थिति पर काबू नहि पेलाक बाद जवान सेहो लाठीचार्ज केलनि। जाहि सं माहौल काफी तनावपूर्ण भय गेल।
ज्ञात हो कि घटनाक्रम मे एसएसबी के एकटा जवान गंभीर रूप स घायल भय गेल अछि। जवान के उपचारक लेल स्थानीय पीएचसी मे भर्ती करोल गेल अछि। उम्हर एसएसबी इंचार्ज हरिवंश लाल कहलनि जे, फ़िलहाल दूनू देशक सीमांचल पदाधिकारी मामला पर काबू पाबि लेलक अछि।


c: text/html

text:
नवका- पुरनका लेख सर्च करु...
दरभंगा में किसान मेला
दरभंगा में किसान मेला के आयोजन भs रहल अछि. किसान मेला आयोजन करय के फैसला बिहार सरकार के अछि. किसान मेला दरभंगा के संग राज्य के राज्य के तीन आओर मंडल में कएल जाएत. मेला के आयोजन अगिला महीना दरभंगा के संग पटना, भागलपुर आओर पूर्णिया में होएत. मेला सात जून से शुरू होयत. किसान मेला के मार्फत सं बिहार सरकार किसान भाई लोकनि के कृषि...खेतीबारी सं जुड़ल नव- नव जानकारी देबय जाहय छथिन्ह. एहि ठाम किसान भाई लोकनि के खेतीबारी के आधुनिक उपकरण सभ के देखय... जानय के मौका मिलत. एहि ठाम लोकक के कृषि वैज्ञानिक सभ सं खेती के बारे में राय मशविरा करय के मौका सेहो मिलतन्हि.
सदस्यता लें टिप्पणियाँ भेजें (Atom)

robotstxt: allowed

filter: keep


text:
मिथिलाक गौरवपूर्ण इतिहास मे मिथिलाक विद्वान लोकनिक ज्योतिष गणित मे योगदान विषय उपेक्षित रहल अछि । प्रस्तुत पुस्तक एहि पक्ष कए प्रकाश मे आनबाक संभवत: प्रथम प्रयास अछि । एतय प्राचीन काल सँ अद्यावधि मिथिलाक ज्योतिषविद् लोकनि आ हुनका द्वारा रचित ग्रंथ सभक विवरण क्रमबद्ध रुपें दश अध्याय मे प्रस्तुत केल गेल अछि ।
प्रथम अध्याय मे मिथिला मे ज्योतिष, ज्योतिष शास्त्रक महत्ता, सिद्धांत ग्रंथ, ग्रह गणना, पंचांग वेध, संहिता, होरा, शकुन शास्त्र आ गणित संबंधी ग्रंथ । द्वितीय अध्याय मे मिथिलाक ज्योतिषविद् । तृतीय अध्याय मे वर्ण रत्नाकरक आधार पर मिथिला मे ज्योतिषशास्त्रक परम्परा । चतुर्थ अध्याय मे महाकवि विद्यापति ज्योतिषविद् छलाह ? पंचम अध्याय मे ज्योतिष शास्त्र मे दरभंगा राजक अवदान । षष्ठ अध्याय मे ज्योतिषविद् गोकुलनाथ उपाध्याय । सप्तम अध्याय मे मिथिलाक लोक चित्रकला मे गणित एवं ज्योतिष । अष्टम अध्याय मे मिथिला मे ज्योतिष विद्याक प्रमुख केन्द्र । नवम अध्याय मे मिथिला मे मिथिलेतर ज्योतिष सिद्धांत आ दशम अध्याय मे मिथिलाक प्रसिद्ध ज्योतिष ग्रंथक सूची देल गेल अछि ।
एहि पुस्तक मे उपलब्ध सूचना सभ कें व्यवस्थित रूपें सरल, सुबोध भाषा में प्रस्तुत कयल गेल अछि । जाहि स सर्वसाधारण पाठकक संगहि जिज्ञासु विद्वान लोकनि सेहो एहि पुस्तक स लाभान्वित होएत । विशेष रूप स युवा पीढीक शोधार्थी कए एहि पुस्तक स प्रेरणा भेटत । पुस्तक पठनीय अछि आ संग्रहणीय सेहो ।
एहि पुस्तकक लेखक डा. परमेश्वर झा बिहारक विभिन्न कालेज मे प्राचार्यक पद पर काज करैत सेवानिवृत भेल छथि । संगहि गणितक विभिन्न पक्ष स संबंधित शोधकार्य मे संलग्न रहलाह । फलस्वरूप वैदिक गणित, आर्यभटक गणितीय अवदान, मिथिला मे गणित ज्योतिष, जैन गणित आदि महत्त्वपूर्ण पक्ष सँ संबंधित हुनक ५ दर्जन शोधपत्रक संगहि ५ पुस्तकक प्रकाशन संभव भेल अछि । देशक विभिन्न भाग मे आयोजित राष्ट्रीय अंतराष्ट्रीय संगोष्ठी सम्मेलन मे हिनका भारतीय गणित सँ संबंधित शोधपत्र प्रस्तुत करबाक अवसर भेटलनि आ सम्मानित आ पुरस्कृत भेलथि । एखनहु लगभग ८१ वर्षक आयु मे शोधकार्य मे संलग्न रहैत छथि । फलतः एहि महत्त्वपूर्ण प्रामाणिक पुस्तक ‘ मिथिला मे ज्योतिषक परम्परा‘ प्रणयण प्रकाशन संभव भ सकल ।
पुस्तकक मूल्य- १८०/- टका.
पुस्तकक लेल संपर्क – व्यवस्थापक, मांडवी प्रकाशन, सरस्वती सदन,
विद्यापूरी, सुपौल ( बिहार) -८५२१३१. फोन- ०६४७३-२२३५५१


text:
केंद्रीय गृह मंत्री अमित शाह अहि साल कें अंत मे प्रस्तावित बिहार विधानसभा चुनावक (Election in Bihar) शंखनाद 9 जून कें बिहार मे डिजिटल रैलीक संग करता. विपक्षी दल आरजेडी शाह केर रैली पर सवाल उठोलनि अछि.
अमित शाह कें ई प्रस्तावित डिजिटल रैली पर हमला करैत आरजेडी नेता आ नेता प्रतिपक्ष तेजस्वी यादव बीजेपी पर तंज कसलनि. तेजस्वी कहलनि जे देश मे महामारी फैलल अछि आ बीजेपी कें चुनाव (Election in Bihar) केर चिंता लागल अछि. तेजस्वी कहलनि जे 9 जून कें हुनकर पार्टी अमित शाह कें डिजिटल रैली कें विरोध अपन तरीका सं करत.
ओ कहलनि जे बिहार मे महामारी फैलल अछि परन्तु एहन माहौल मे सेहो बीजेपी कें चुनाव (Election in Bihar) कें चिंता अछि. बीजेपी पहिल एहन पार्टी अछि जे 9 जून केर बिहार मे भूख, हत्या आ गरीबी सं भेल मृत्यु कें जश्न मानोता. अहि दिन हम बीजेपी कें ई कार्यक्रमक प्रतिकार करब.
कोविड-19 महामारी काल मे अहि साल अक्टूबर-नवंबर मे बिहार विधानसभा चुनाव प्रस्तावित अछि. ऐना मे सवाल उठ रहल अछि जे की बिहार मे विधानसभा चुनाव संभव अछि की नै? अहि कें ल’ तेजस्वी यादव कहलनि जे जखन चुनाव आयोग राजनीतिक दल सं मिल क’ महामारीक दौरान विधानसभा चुनाव कराओल जाय की नै, एकरा ल’ राय व्यक्त करबा लेल कहता त’ ओहि समय आरजेडी अपन मंतव्य रखता.
तेजस्वी यादव आगू कहलनि जे चुनाव यदि वक्त पर होयत अछि त’ पार्टी चुनाव जरूर लरत परन्तु अहि समय हुनकर पार्टी केर प्राथमिकता केवल गरीब कें राहत देबाक अछि.
ओ कहलनि, ‘शर्म केर बात अछि जे अखनो प्रवासी मजदूर लउट क’ अपन घर नै पहुंचल छथ, गरीब भूखल अछि मृत्यु भ’ रहल अछि आ लोग चुनाव केर बात क’ रहल अछि.’


text:
मिथिला मे मिथिला-मैथिली-मैथिल के लेल जे कोनो संघर्ष एखनधरि भेल अछि ओहि मे सभसे बेशी साहित्यकारेक भागीदारी देखल गेल अछि. लोकनेता आ'कि आम जनता कहियो मूल आंदोलन वा संघर्ष (किएक तऽ आंदोलन शाइद भेबे नहि केलैए एखनधरि कोनो) से नहि जोड़ल गेल जकर नतीजा छैक जे आइधरि अधिकतर मांग के सत्ता द्वारा ठोकराओल गेलै, संघर्ष अपन मूल उद्देश्य सँ भटकैत रहल आ' संस्था सभ पारिवारिक बनि के रहि गेल अछि. दुष्प्रभाव एहन पड़ल छैक समाज पर जे आमजन आंदोलनकारी सभकेँ चाटुकार सँ बेशी किछु नहि बुझैत छथि. जँ कियो कत्तौ मैथिल अस्मिताक रक्षार्थ कोनो तरहक नव कार्यक्रम ठनैत छथि तऽ ओहि मे लोक के व्यवसाय सँ बेशी किछु नहि देखाय छैक.एहि दुर्गति के लेल मूल रूप से दू टा बात जिम्मेदार छैक. पहिल जे जखन सत्ता समाजक उच्चवर्गक हाथ मे रहै तखन ओ कतिआएल आ' पछुआएल वर्गक लोक के उत्थानक लेल कोनो उल्लेखनीय काज नहि केलक.सभदिन ओहि उपेक्षित वर्ग के जोन-चाकर बना खटबैत रहल.ओकर शोषण करैत रहल.एहि समय मे मिथिला मे सामंतवादी सोचक प्रसार तेहन ने भेल जे एखनोधरि ई अधिकांश लोकक पछोड़ नहि छोड़लक अछि.स्पष्ट छैक जे एहि सँ मिथिलाक विकास अवरोधित भेलै.लोक मे वैमनस्यता बढ़लैक आ क्रमशः उपेक्षित वर्ग मे प्रतिशोधक बीजारोपण केलक.
फेरो जखन ई उपेक्षित समाज एकत्रित भेलै आ' सत्ता हाथ लगलै तऽ एहू समयक राजनेता सभ लऽग प्रायः आमजनताक दुख-दर्द सँ कोनो सरोकारे नहि रहलै.कमोबेश ओहो सभ अपन पूर्ववर्तीक नकले केलक आ' समाज के विभिन्न वर्ग मे बाँटि सत्तासीन रहबाक जोगार करैत रहल अछि.ओम्हर सत्ताच्यूत भेल सामंतवादी लोकक जुन्ना तऽ जड़ि गेलै मुदा ऐँठन एखनो नहि गलैए.एहना मे फाँक-फाँक मे बँटल समाज ककरो आश्चर्यचकित नहि करैत अछि आब, हँ एहि बाँटल समाज के चुचकारि-पुचकारि सभ अपन-अपन स्वार्थ सिद्धि मे लागि गेल चाहे ओ अगरा वर्गक प्रतिनीधि हो किंवा पिछड़ा वर्गक.
शासन-प्रशासनक सहयोग सँ निराश आमजन सेहो एहना मे उदासीन भऽ अपन-अपन रोजी-रोजगार के ईष्ट बुझि दहोदिश छिड़िआय लागल.फलस्वरूप,खण्ड-खण्ड भेल मैथिल समाज दिनानुदिन कमजोर होइत जा रहल अछि.एखनहुँ मैथिली आंदोलनक सरन अधिकांशतः साहित्यकारे वर्ग टेकने छथि वा कियो एनाहियो कहि सकैत अछि जे सरन टेकबाक भौन केने छथि.मैथिली साहित्यकारक विपन्नता आ गुटबाजी क्रमशः हुनकर सभक संघर्षक विश्वसनीयता पर प्रश्नचिन्ह लगबैत रहल अछि. आ' जखने अपने घर मे ककरो मोजन नहि रहतै तखन दुनियाक लोक कतऽ से ओकरा मोजर देतै. तइँ ई साहित्यकार आंदोलनकारी सभ सभदिन अपन प्रयास मे विफल होइत रहलाह अछि.
आंदोलन सभक दुर्गतिक दोसर कारण अछि जे एखनधरि जे कोनो आंदोलन चलाओल गेल अछि ओकर मूल उद्देश्य, ओहि सँ समाज के होइ बला फायदा आ' नहि भेलापर होइबला नोकसान, आ आंदोलन विस्तृत रूपरेखा आइधरि कहियो आमजनताक सोँझा नहि राखल गेल वा बेशी काल एहि सभ पर समग्र रुपे आपस मे चर्चा-परिचर्चा नहि कराओल गेल आ' बेशीकाल हरबड़िए मे निर्णय लऽ किछु दसेक लोक आंदोलन ठानि दैत छथि.फेर यदि सामान्य नागरिक अपना के एकात बुझैत अछि तऽ ताहि मे ओकर कोन दोष छैक.
जहिना कारणसभ स्पष्ट छैक तहिना एकर समाधानो एकदम स्पष्ट छैक.कोनो आंदोलन तखने सफल होयत जखन नेतृत्वकर्ता सभ अपन सामंती सोच, आपसी द्वेशक त्याग करताह, समाजक सभवर्गक लोक के ओहि आंदोलन सँ जोड़ताह आ' आंदोलन मूल उद्देश्यक प्राप्ति हेतु ठोस नीति बना ओकरा आमजनक सरोकार सँ जोड़ताह.
आलेख: चंदन कुमार झा
फेरो जखन ई उपेक्षित समाज एकत्रित भेलै आ' सत्ता हाथ लगलै तऽ एहू समयक राजनेता सभ लऽग प्रायः आमजनताक दुख-दर्द सँ कोनो सरोकारे नहि रहलै.कमोबेश ओहो सभ अपन पूर्ववर्तीक नकले केलक आ' समाज के विभिन्न वर्ग मे बाँटि सत्तासीन रहबाक जोगार करैत रहल अछि.ओम्हर सत्ताच्यूत भेल सामंतवादी लोकक जुन्ना तऽ जड़ि गेलै मुदा ऐँठन एखनो नहि गलैए.एहना मे फाँक-फाँक मे बँटल समाज ककरो आश्चर्यचकित नहि करैत अछि आब, हँ एहि बाँटल समाज के चुचकारि-पुचकारि सभ अपन-अपन स्वार्थ सिद्धि मे लागि गेल चाहे ओ अगरा वर्गक प्रतिनीधि हो किंवा पिछड़ा वर्गक.
शासन-प्रशासनक सहयोग सँ निराश आमजन सेहो एहना मे उदासीन भऽ अपन-अपन रोजी-रोजगार के ईष्ट बुझि दहोदिश छिड़िआय लागल.फलस्वरूप,खण्ड-खण्ड भेल मैथिल समाज दिनानुदिन कमजोर होइत जा रहल अछि.एखनहुँ मैथिली आंदोलनक सरन अधिकांशतः साहित्यकारे वर्ग टेकने छथि वा कियो एनाहियो कहि सकैत अछि जे सरन टेकबाक भौन केने छथि.मैथिली साहित्यकारक विपन्नता आ गुटबाजी क्रमशः हुनकर सभक संघर्षक विश्वसनीयता पर प्रश्नचिन्ह लगबैत रहल अछि. आ' जखने अपने घर मे ककरो मोजन नहि रहतै तखन दुनियाक लोक कतऽ से ओकरा मोजर देतै. तइँ ई साहित्यकार आंदोलनकारी सभ सभदिन अपन प्रयास मे विफल होइत रहलाह अछि.
आंदोलन सभक दुर्गतिक दोसर कारण अछि जे एखनधरि जे कोनो आंदोलन चलाओल गेल अछि ओकर मूल उद्देश्य, ओहि सँ समाज के होइ बला फायदा आ' नहि भेलापर होइबला नोकसान, आ आंदोलन विस्तृत रूपरेखा आइधरि कहियो आमजनताक सोँझा नहि राखल गेल वा बेशी काल एहि सभ पर समग्र रुपे आपस मे चर्चा-परिचर्चा नहि कराओल गेल आ' बेशीकाल हरबड़िए मे निर्णय लऽ किछु दसेक लोक आंदोलन ठानि दैत छथि.फेर यदि सामान्य नागरिक अपना के एकात बुझैत अछि तऽ ताहि मे ओकर कोन दोष छैक.
जहिना कारणसभ स्पष्ट छैक तहिना एकर समाधानो एकदम स्पष्ट छैक.कोनो आंदोलन तखने सफल होयत जखन नेतृत्वकर्ता सभ अपन सामंती सोच, आपसी द्वेशक त्याग करताह, समाजक सभवर्गक लोक के ओहि आंदोलन सँ जोड़ताह आ' आंदोलन मूल उद्देश्यक प्राप्ति हेतु ठोस नीति बना ओकरा आमजनक सरोकार सँ जोड़ताह.
आलेख: चंदन कुमार झा
Tags: आलेख


text:
नई दिल्ली। रेल मंत्रालय बिहार क मधेपुरा जिला मे रेल इंजन कारखाना लगेबाक कोशिश तेज करि देलक अछि। एकरा लेल मंत्रालय चारिटा कंपनी क दरख्वास्त छांट लेलक अछि। भारतीय वाणिज्य आ उद्योग महासंघ (फिक्की) क कार्यक्रम क दौरान जीई इन्फ्रास्ट्रक्चर क एकटा अधिकारी कहलथि जे जीई, सीमेंस, एल्स्टॉम आ बॉम्बार्डियर कए मधेपुरा कारखाना क लेल शुरुआती तौर पर चुनल गेल अछि। मानल जा रहल अछि जे एहि साल क आखिर तक एहि मे स कोनो एकटा कंपनी कए परियोजना क ठेका भेट जाएत।
एहि कारखाना पर करीब 1,960 करोड़ टका लागत आएगी आओर एहि मे सब साल 12,000 हॉर्सपावर ताकतवाला 120 आईजीबीटी बिजली इंजन बनाउल जाएत। मंत्रालय क सूत्र क कहब अछि जे बोली मंागबाक प्रक्रिया तेज करबाक कोशिश जारी अछि, उम्मीद अछि 3 साल क भीतर एहि काखाना मे उत्पादन चालू भ जाएत।
एहि बीच अधिकारी बिहार क मढ़ौरा मे डीजल इंजन बनेबा लेल प्रस्तावित कारखाना पर सेहो काज करि रहल छथि। एहि मामला मे दरख्वास्त पर विचार कैल जा रहल अछि। एहि कारखाना पर करीब 2,720 करोड़ टका खर्च हेबाक अछि आ एहि मे हर साल डीजल स चलैवाला 130टा इंजन बनाउल जाएत।
मधेपुरा आ मढ़ौरा मे कारखाना लगेबा आ इंजन बनेबा मे करीब 29,000 करोड़ टका क निवेश क जरूरत अछि। मंत्रालय 8 साल क दौरान दूनू कारखाना स एक-एक हजार इंजन लेत। कारखाना लगेबा मे निजी क्षेत्र क जे कंपनी दिलचस्पी देखेलक अछि ओकरा 25 साल तक इंजन क देखभाल करै पड़त।
मढ़ौरा मे कारखाना लगेबा लेल मंजूरी 2006 मे भेटल छल आ ओकर अगिला साल मधेपुरा परियोजना कए सेहो मंजूरी भेटल गेल छल। रेलवे कारखान क स्थापना क लेल निविदा अप्रैल, 2008 मे आमंत्रित केने छल। मुदा फरवरी 2009 मे मंत्रालय फैसला लेलक जे दूनू कारखाना विभागीय निर्माण इकाई क तौर पर लगाउल जाएत।
मंत्रालय क एकटा वरिष्ठ अधिकारी कहला जे पिछला साल मंदी क वजह स हमरा सब कए संभावित दावेदार दिस स हल्का प्रतिक्रिया भेटल। शुरुआत मे इ परियोजना रेलवे के भीतर विकसित कैल जा रहल छल। मुदा बाद मे रेल मंत्री साझा उपक्रम क रूप मे एकरा शुरू करबाक प्रस्ताव कए मंजूरी देलथि।


text:
दड़िभंगा जंक्शन कें ऐतिहासिक कामेश्वर सिंह विश्वविद्यालय भवन केर स्वरूप मे तैयार कएल गेल अछि. जंक्शन भवन केर बाहरी स्वरूप बेस देखनगर लगैत अछि. साल 2019 मे तत्कालीन डीआरएम आरके जैन एकर स्वरूप कें ल' काज करबाक योजना बनओने छलाह. 44.50 लाख टाका सं एहि जंक्शन केर जीर्णोद्धार काज शुरू भेल अछि. जंक्शन केर बाहरी लुक संस्कृत विश्वविद्यालय जकां आब देखा रहल अछि.
जंक्शन केर बाहरी वॉल पर ठीक संस्कृत विवि भवन मे कएल कलाकृति आ रंग-रोगन केर उपयोग कएल गेल अछि. रेलवे अधिकारी एहि काज कें पहिने भेल रहैत बतओलनि, लॉकडाउन चलते काज बाधित आ विलंबित भेल. आगामी किछु दिनक मध्य रंग-रोगन केर काज पूर्ण कएल जाएत. मिथिला क्षेत्र मे पर्यटन कें ई सब काज कएल जा रहल अछि. एही अंतर्गत साल 2018 मे जंक्शन केर सोझां 1913 इंग्लैंड-निर्मित भाप रेल इंजन जकरा पहिल लोकोमोटिव कहल जाइछ, स्थापित कएल गेल छल.
दड़िभंगा जंक्शन समस्तीपुर रेल मंडल अंतर्गत एकटा पुरान आ महत्वपूर्ण ठाम अछि. एतय सं देशक अधिकांश प्रमुख शहर लेल रेलसेवा संचालित होइछ. जहिना मिथिला पेंटिंग आ मैथिली भाषा मे घोषणा, बैनर-पोस्टर दड़िभंगा स्टेशन कें विशेष बनबैत अछि, तहिना मिथिला केर विरासति सं जुड़ल बाहरी स्वरूप केर सराहना भ' रहल छै. कने एकरत्ती स्टेशन परिसर स्थित शौचालय केर साफ-सफाइ पर सेहो रेलवे धियान देतै से अपेक्षा!
(मैथिली भाषा मे उपयोगी वीडियो देखबाक लेल मिथिमीडिया केर यूट्यूब चैनल सब्सक्राइब करू. अहां फेसबुक, ट्विटर आ इन्स्टाग्राम पर सेहो फॉलो क' सकै छी.)
Tags: हालचाल


text:
नेपालक विश्व सम्पदा क्षेत्रसभक सूची
सन् २०१७ धरि नेपालक ४ टा सम्पदाके संयुक्त राष्ट्र शैक्षिक, वैज्ञानिक आ सांस्कृतिक सङ्गठन (युनेस्को)द्वारा विश्व सम्पदा क्षेत्रमे मान्यता प्रदान कएल गेल अछि ।[१] नेपालक पहिल युनेस्को विश्व सम्पदा क्षेत्र सगरमाथा राष्ट्रिय निकुञ्ज तथा काठमाडौं उपत्यका छी । नेपालमे अखन धरि २ टा सांस्कृतिक आ २ प्राकृतिक मिश्रित क्षेत्रसभ अछि ।[२] एकर अतिरिक्त, नेपालद्वारा युनेस्कोकें प्रस्ताव कएल गेल १५ स्थानीय क्षेत्रसभ अछि ।[३]
विश्व सम्पदा समितिद्वारा विश्व सम्पदा क्षेत्रमे सूची होमए कऽ लेल कोनो भी सम्पदाकें उचित विविध विशेषतासभक मापदण्ड पार केनाए आ कालान्तर धरि ओहि मापदण्डकें पूर्ण रूप सँ पालन करै पडैत अछि नै तँ ओ सम्पदाकें खतरापूर्ण स्थितिमे रहल निर्दिष्ट कएल जाएत अछि । समितिद्वारा अखन नेपालकें दुई सम्पदा क्षेत्र खतरापूर्ण रहल सूचीबद्ध केनए अछि ।[४]
विश्व सम्पदा क्षेत्रसभक स्थान
विश्व सम्पदा क्षेत्रसभक सूची
युनेस्कोद्वारा विश्व सम्पदा क्षेत्र घोषित कएल गेल नेपाली सांस्कृतिक आ प्राकृतिक स्थलसभक सूची:
- नाम: विश्व सम्पदा समितिद्वारा देल नाम
- क्षेत्र: नेपालक इलाका तथा क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमे सामिल वर्ष तथा मापदण्ड
- विवरण: सम्पदा क्षेत्रक बारेमे संक्षिप्त विवरण
सम्भावित सूची
सन्दर्भ सामग्रीसभ
- ↑ "Properties Inscribed on the World heritage List", UNESCO, अन्तिम पहुँच २०१०-१०-०१।
- ↑ "Nepal - UNESCO World Heritage Centre", UNESCO, अन्तिम पहुँच ६ नवम्बर २०१६।
- ↑ https://whc.unesco.org/en/statesparties/np
- ↑ "World Heritage in Danger", UNESCO, अन्तिम पहुँच २८ मई २०१०।
- ↑ "Chitwan National Park", UNESCO, अन्तिम पहुँच २८ मई २०१०।
- ↑ "Kathmandu Valley", UNESCO, अन्तिम पहुँच २८ मई २०१०।
- ↑ "Lumbini, the Birthplace of the Lord Buddha", UNESCO, अन्तिम पहुँच २८ मई २०१०।
- ↑ "Sagarmatha National Park", UNESCO, अन्तिम पहुँच २८ मई २०१०।


text:
नवका- पुरनका लेख सर्च करु...
बिहार उत्सवक जोरदार तैयारी
बिहारक लोक सभ के ई पूरा हफ्ता मस्ती के रहत. होली के बादहुं लोक सभ पर उत्सवक रंग चढ़ल रहत. शनि...रवि 19-20 मार्च के होली के धमगज्जर... ओकर बाद सोम दिन पुआ-मलपुआ के बसिऔर... फेर मंगल दिन 22 तारीख के बिहार उत्सव के धूम.
मंगल दिन बिहार के बनला के 99 साल पूरा भ जाएत आओर राज्य सौंवा साल मे चलि जाएत. एहि अवसर पर राज्य मे तीन दिन तं मुख्य समारोह मनाएले जाएत...साल भर कई तरहक कार्यक्रम सेहो चलैत रहत.
बिहार पहिने अंग्रेजक जमाना मे बंगाल प्रेजिडेंसी के अंदर आबैत छल. 22 मार्च 1912 के बिहार के बंगाल प्रेजिडेंसी सं अलग करि देल गेल छल. बिहार बनय के एहि दिन बिहार दिवस मनाएल जाएत अछि.
बिहारक गौरव सं लोक के परिचित कराबय लेल मनाएल जा रहल ई उत्सव राज्य के अलावा देश-दुनिया मे सेहो मनाएल जाएत. देश -विदेश मे रहय वाला बिहारी आओर बिहार फाउंडेशन के लोक सभठाम बिहार उत्सव मनएताह.
एहि बेर सभ जिला के बिहार उत्सव मनाबए लेल सरकार के तरफ सं तीन-तीन लाख रुपया देल गेल अछि. एहि समारोह के दौरान कई तरहक कार्यक्रम सेहो कएल जाएत...लोककला...संस्कृति के प्रदर्शन कएल जाएत.
गाम-गाम...जिला-जिला मे कई तरहक प्रतियोगिता सेहो करायल जा रहल अछि. नाटक...कविता...कहानी सं लोक के बिहारी गौरव सं दू-चारि कराएल जा रहल अछि. एहि बेर पूरा राज्य मे 99 टा दीप सेहो जलाएल जाएत.
बिहार उत्सव के मुख्य कार्यक्रम राजधानी पटना के गांधी मैदान मे होएत. एहि के लेल काफी तैयारी कएल गेल अछि. एकर तैयारी कहि सकय छी एक तरह सं साल भर पहिने सं शुरू भ गेल छल.
गीतनाद के कार्यक्रम सेहो होएत. मैथिली... भोजपुरी...मगही के अलावा हिंदी के सांस्कृतिक कार्यक्रम सेहो राखल गेल अछि. मनोरंजन के लेल तीन दिन तक एकदम टंच व्यवस्था अछि.
पटना के एस.के. मेमोरियल हॉल आओर दोसर ऑ़डिटोरियम... रंगशाला मे सेहो कार्यक्रम भ रहल अछि. अपन मनपसंद बिहारी कलाकार सभ के अहां जमि कs मजा लs सकय छी.
गांधी मैदान मे बिहारी खान-पान के सेहो स्वाद लs सकय छी. जतेक बिहार व्यंजन अछि सभ मिल जाएत एहि तीन दिन मे खाय-पीबय लेल. होली के खुमार एहि बेर जल्दी नहि उतरत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मखान
मखान (अङ्ग्रेजी: Fox nut, वैज्ञानिक नाम: Euryale ferox) पोषक तत्वसभ सँ भरपुर एक जलीय उत्पाद छी जे तालाब, पोखरि, दलदली क्षेत्रक शान्त पानिमे होएत अछि। मखानक बीयाकें तरि एकर उपयोग मिठाई, नमकीन, खीर आदि बनाबैक लेल कएल जाएत अछि। मखानमे ९.७% सहज सँ पचबैवला प्रोटीन, ७६% कार्बोहाइड्रेट, १२.८% नमी, ०.१% वसा, ०.५% खनिज लवण, ०.९% फस्फोरस आ प्रति १०० ग्राम १.४ मिलीग्राम लौह पदार्थ विद्यमान रहैत अछि। एहिमे औषधीय गुण सेहो होएत अछि।[१]
उत्पादन[सम्पादन करी]
स्थान आ संरक्षण[सम्पादन करी]
इ मुख्य रुप सँ दरभंगामे भैटेत अछि। मखानक उत्पादन संरक्षणक लेल एतय मखाना अनुसन्धान केन्द्रक स्थापना सेहो कएल गेल अछि। जिआई ट्याग श्रेणीमे मखानकें सेहो रखवाक लेल अभियानसभ चलि रहल अछि।
सन्दर्भ सामग्रीसभ[सम्पादन करी]
- ↑ Cronquist, Arthur (1981). An Integrated System of Classification of Flowering Plants. New York: Columbia University Press. प॰ 111. आइएसबिएन 0-231-03880-1.


text:
> भेल 'दाग' ओ 'परिषद् वार्ता' केर विमोचन
कलकत्ता. मिथिला सांस्कृतिक परिषद् कोलकाता रविदिन ७ अक्टूबर २०१२ कें संगोष्ठी केर आयोजन स्थानीय दिगंबर जैन भवन मे कयलक. एहि अवसर पर रामपद चौधरी लिखित बांग्ला पोथीक मैथिली अनुवाद 'दाग' केर विमोचन कयल गेल. पोथीक मैथिली अनुवाद सूर्यदेव झा 'मयंक' केलनि अछि. एकर संगहि पोथीक स्मारिका 'परिषद् वार्ता' केर विमोचन भेल. विमोचन कार्यक्रम केर बाद भेल कवि गोष्ठी बेस मजगर रहल.
विनोद कुमार झा द्वारा उद्घाटित भेल एहि कार्यक्रमक अध्यक्षता वरिष्ठ साहित्यकार ओ मिथिला दर्शन केर सम्पादक रामलोचन ठाकुर केलनि. मुख्य अतिथिक रूप मे शिक्षाविद विद्यानंद झा, समाजसेवी जुगल किशोर झा ओ के. के. झा उपस्थित छलाह. अभिभाषण केर क्रम मे बहुत ज्ञानवर्धक ओ प्रेरक बात सोझां आयल. साहित्यिक अनुष्ठान मे जतय एक-आध बेर राजनीतिक बात उठल, त' संगहि किछु सहमति-असहमतिक बात सेहो देखल गेल. एहि अवसर पर मैथिल सेवी किशोरीकांत मिश्र केर उपस्थिति सभ सं बेसी उत्साहवर्द्धक रहल.
पोथी विमोचानक उपरांत दोसर सत्र मे काव्यगोष्ठी आयोजित भेल. राम लोचन ठाकुर केर अध्यक्षता मे आयोजित काव्य गोष्ठी मे हुनका सहित लक्ष्मण झा 'सागर', सूर्यदेव झा 'मयंक', पवन कुमार मिश्र, मिथिलेश कुमार झा, अनमोल झा, कामेश्वर झा 'कमल', अमरनाथ झा 'भारती', आशीष अनचिन्हार, रोहित कुमार मिश्र, रूपेश त्योंथ, अजय तिरहुतिया, आमोद झा रचना पढलनि. काव्य गोष्ठी मे जतय कविता लोक कें पसिन आयल ओतहि चन्दन कुमार झा ओ आशीष अनचिन्हार गजल सं अपन विशेष उपस्थिति दर्ज करओलनि. सूर्यदेव झा 'मयंक' ओ आमोद झा कविता गाबि क' सस्वर सुनओलनि जे बेस नीक रहल. गजल प्रस्तुति मे चन्दन कुमार झा एक बेर फेर कोलकाता केर मैथिली प्रेमीक प्रशंसा पओलनि. कविगोष्ठीक समापनक उपरांत चंदन कुमार झाकेँ परिषद द्वारा प्रकाशित एवं कार्यक्रमक अध्यक्ष रामलोचन ठाकुर द्वारा हस्ताक्षरित छह गोट पोथी- मणिपद्मक कथा संग्रह "साहित्यकारक दिन", उपन्यास "लोरिक विजय", किशोरी कांत मिश्र द्वारा संकलित एवं संपादित "चयनिका", अनमोल झाक "टेकनोलजी", यात्री रचित "बलचनमा" एवं सूर्यदेव झा "मयंक" द्वारा अनुदित "दाग" एवं पुष्पगुच्छ, हुनकर गजलक भाषा, कथ्य आ' प्रस्तुतिक शैलीकेँ सराहना करैत, प्रोत्साहन स्वरूप देल गेल. कार्यक्रमक सञ्चालन मिथिलेश कुमार झा कयलनि. एहि अवसर पर परिषदक कोषाध्यक्ष देवीशंकर मिश्र बेस सक्रिय देखल गेलाह.
विनोद कुमार झा द्वारा उद्घाटित भेल एहि कार्यक्रमक अध्यक्षता वरिष्ठ साहित्यकार ओ मिथिला दर्शन केर सम्पादक रामलोचन ठाकुर केलनि. मुख्य अतिथिक रूप मे शिक्षाविद विद्यानंद झा, समाजसेवी जुगल किशोर झा ओ के. के. झा उपस्थित छलाह. अभिभाषण केर क्रम मे बहुत ज्ञानवर्धक ओ प्रेरक बात सोझां आयल. साहित्यिक अनुष्ठान मे जतय एक-आध बेर राजनीतिक बात उठल, त' संगहि किछु सहमति-असहमतिक बात सेहो देखल गेल. एहि अवसर पर मैथिल सेवी किशोरीकांत मिश्र केर उपस्थिति सभ सं बेसी उत्साहवर्द्धक रहल.
पोथी विमोचानक उपरांत दोसर सत्र मे काव्यगोष्ठी आयोजित भेल. राम लोचन ठाकुर केर अध्यक्षता मे आयोजित काव्य गोष्ठी मे हुनका सहित लक्ष्मण झा 'सागर', सूर्यदेव झा 'मयंक', पवन कुमार मिश्र, मिथिलेश कुमार झा, अनमोल झा, कामेश्वर झा 'कमल', अमरनाथ झा 'भारती', आशीष अनचिन्हार, रोहित कुमार मिश्र, रूपेश त्योंथ, अजय तिरहुतिया, आमोद झा रचना पढलनि. काव्य गोष्ठी मे जतय कविता लोक कें पसिन आयल ओतहि चन्दन कुमार झा ओ आशीष अनचिन्हार गजल सं अपन विशेष उपस्थिति दर्ज करओलनि. सूर्यदेव झा 'मयंक' ओ आमोद झा कविता गाबि क' सस्वर सुनओलनि जे बेस नीक रहल. गजल प्रस्तुति मे चन्दन कुमार झा एक बेर फेर कोलकाता केर मैथिली प्रेमीक प्रशंसा पओलनि. कविगोष्ठीक समापनक उपरांत चंदन कुमार झाकेँ परिषद द्वारा प्रकाशित एवं कार्यक्रमक अध्यक्ष रामलोचन ठाकुर द्वारा हस्ताक्षरित छह गोट पोथी- मणिपद्मक कथा संग्रह "साहित्यकारक दिन", उपन्यास "लोरिक विजय", किशोरी कांत मिश्र द्वारा संकलित एवं संपादित "चयनिका", अनमोल झाक "टेकनोलजी", यात्री रचित "बलचनमा" एवं सूर्यदेव झा "मयंक" द्वारा अनुदित "दाग" एवं पुष्पगुच्छ, हुनकर गजलक भाषा, कथ्य आ' प्रस्तुतिक शैलीकेँ सराहना करैत, प्रोत्साहन स्वरूप देल गेल. कार्यक्रमक सञ्चालन मिथिलेश कुमार झा कयलनि. एहि अवसर पर परिषदक कोषाध्यक्ष देवीशंकर मिश्र बेस सक्रिय देखल गेलाह.
(Report: मिथिमीडिया ब्यूरो)
Tags: हालचाल


text:
मात्रिभाषाक महत्व:-
कि अपने सब जनैत छी इ दैनीय जीवन में मात्रिभाषाक कतेक महत्व छैक....?
मात्रिभाषा अपन माएक भाषा थीक। इ माएक मुहं सऽ बाजल जाए वाला भाषा अछि। एकरा हमसब अपन माएक मुहं सऽ सीखैत छी। इ भाषा बहुत मीठ होइत अछि, इ बजिते जेना लगैत छैक जे मुहं सऽ मोध चुबि रहल अछि। बच्चाक जन्म लैत देरिक धीरे-धीरे ओ अपन माएक बात बुझि-समझ ओ बजबाक लेल कोशिश करैत छैक आ धीरे-धीरे बाजए लागति अछि। ओना आए-काइल बच्चाक माएक सब अपनैक बहुत काबिल बुझि बच्चाक मात्रिभाषा सिखेबाक सऽ बंचित रखैत छैथ जे कि कतेक गलत करैत छैथ आ ओ बुझैत छैथ यदि हमर बच्चा इ भाषा बाजए लागल आ यदि हम गाम जायब तऽ ओहि ठाम इ भाषा बाजत तऽ ओतिका लोकसब कि कहत....??? तैं अपन बच्चा सबकें जन्म लैत देरिक पति-पत्नि दुनु गोटे हिन्दी आ अलग-अलग भाषा में बजनाए शुरु करैत छथि जाहि कऽ कारण हुनकर बच्चा सबपर एहि कऽ प्रभाव पडति छैन आ ओ बच्चा अपन माएक भाषा सऽ बंचित रहि जाएत छथि।
मुदा जखन ओ बच्चा बडा होइत अछि, तऽ ओ अपन माए सऽ पुछति छैथ:-
"मम्मी हमलोगों का मदरलेग्वेंज क्या हैं?"
एहि प्रश्नक जवाब दैत छैथ:-
"बेटा हमलोगों का वैसे मैथिली हैं।"
फेर ओ पुछति अछि:-
"तो मम्मी मेरेको ये भाषा क्यो नहीं सिखायी क्योंकि मदरलेग्वेंज में एक अलग सा मिठास रह्ता है, जिसके कारण इसको बोलने में अच्छा लगता हैं।"
बच्चाक मम्मी कहैत छथि:-
"बेटा मैथिली भाषा का कोई महत्व नहीं और जिस भाषा का महत्व नही हो या जिस भाषा को बोलने से कोई लाभ ना हो, वह भाषा बोलकर और सीखकर क्या करोगे....????"
मुदा ओ छोडा के संतुष्टी नहीं मिलति छैक, फेर ओ पुछति अछि:-
"तो मम्मी इतने आदमी अपनी-अपनी मात्रिभाषा क्यो बोलते हैं?"
एहि पर जवाब दैत छथि:-
"लोगों की अपनी-अपनी सोच-समझ हैं, लेकिन ये भाषा बोलने से कुछ नही होने वाला हैं।"
मुदा ओहि "मम्मी" कऽ इ नहि बुझल छैन:-
निज भाषा उन्नति अहै, सब उन्नति को मुल...।
बिन निज भाषा ग्यान के, मिटे ना भ्रम को शुल..॥
इ भाषा एहेन अछि जाहि कऽ आधार पर कतेको राज्य अलग भए गेल, जेना कि मराठी सऽ महराष्ट्र, कन्नड सऽ कर्नाटक, गुजराती सऽ गुजरात, तमिल सऽ तमिलनाडु, पंजाबी सऽ पंजाब आरो बहुत रास भाषाक आधार पर राज्य विजाभित भऽ चुकल अछि आ हाले में एकटा औरो भेल जे अछि:- तेलगु सऽ तेलंगाना।
कहैय कऽ माने अछि मात्रिभाषाक एतेक महत्व अछि जाहि कऽ कारण केतेको राज्य विभाजित भेल। मुदा हमरा सबकें मैथिली बजबा मे कोन चीजक लाज अछि, कियैक नहि मैथिली बाजैत छी, आ कियैक बहुते लोकैन कऽ एहेन सोच अछि जाहि कऽ कारण हुनकर धिया-पुता एहि भाषा सऽ सौ कोस दुर रहति अछि........??????
अपनैक एहि सोचक चलते इ मिथिला सौ कोस दुर चलि रहल अछि, यौ एखन तऽ विनडोंज ८ कऽ जमाना छैक, कियैक अपने लाइनेक्स पर चलि रहल छी। अपन सोच कऽ ऊचं करु ने, तखने कोनो भी राज्य विकासक लेल अग्रसर होइत..........अपन मात्रिभाषा क नहि छोडि, इ तऽ शुद्ध आक्सीजन कऽ काम करैत अछि, एकरा कोना अपने बिसरि रहल छी....जुनि बिसरि नहि तऽ अपनैक पहचान मेट जाइत। एहि पहचान कऽ जिंदा राखु तखने अपनैक पहचान कयल जाइत नहि तऽ अपने कऽ कहल जाइत.........
"बाजु अपने कोन ठाम सऽ छी, टेल मी वेयर आर यु फ़रम....आ आदि-आदि"


text:
भारतीय खाना
भारतीय भोजन या भारतीय खाना अपन भीतर भारतक सम्पूर्ण क्षेत्र, राज्यक अनेक भोजनसभक नाम छी । जना भारतमे सब किछ अनेक आ विविध अछि, भारतीय भोजन सेहो ओहि रुपेंण विविध अछि । पूरब पश्चिम, उत्तर आ दक्षिण भारतक आहार एक दोसरसँ बहुत भिन्न अछि । भारतीय भोजन उपर अनेक तत्वसभक प्रभाव पडल अछि, जना उत्तर भारतमे मुगलय प्रभाव अछि । हर क्षेत्रक खाना दोसर क्षेत्रसँ बहुत अलग होइत अछि, ई भरतीय भोजनके अपन एक निराला आ अद्भुत रूप दैत अछि ।
भारतक सम्पूर्ण क्षेत्रक खानाके अपन एक विशिष्टता अछि आ याह कारणसँ आई संसारक सभ पैग देशसभमे भारतीय भोजनालय उपलब्ध रहैत अछि जे कि अत्यन्त लोकप्रिय अछि । विदेशसभमे प्रायः सप्ताहान्त अथवा अवकाश मिलला पर भोजनक लेल लोक भारतीय भोजनालयसभमे जाए लेल पसन्द करैत अछि ।[१]


text:
पावनि-तिहार: लोक पावनि चौरचन
(प्रो. पवन कुमार मिश्र)
समस्त विज्ञजन केँ विदित अछि जे समग्र विश्व मे भारत ज्ञान विज्ञान सँ महान तथा जगत् गुरु कऽ उपाधि सँ मण्डित अछि । एतवे टा नहि भारत पूर्व काल मे "सोनाक चिड़िया" मानल जाइत छल एवं ब्रह्माण्डक परम शक्ति छल। भूलोकक कोन कथा अन्तरिक्ष लोक मे एतौका राजा शान्ति स्थापित करऽ लेल अपन भुज शक्तिक उपयोग करैत छलाह । एकर साक्ष्य अपन पौराणिक कथा ऐतिह्य प्रमाणक रुप मे स्थापित अछि ।
हमर पूर्वज जे आई ऋषि महर्षि नाम सँ जानल जायत छथि हुनक अनुसंधानपरक वेदान्त (उपनिषद्) एखनो अकाट्य अछि । हुनक कहब छनि काल (समय) एक अछि, अखण्ड अछि, व्यापक (सब ठाम व्याप्त) अछि । महाकवि कालिदास अभिज्ञान शकुन्तलाक मंगलाचरण मे "ये द्वे कालं विधतः" एहि वाक्य द्वारा ऋषि मत केँ स्थापित करैत छथि । जकर भाव अछि व्यवहारिक जगत् मे समयक विभाग सूर्य आओर चन्द्रमा सँ होइछ ।
‘प्रश्नोपनिषद्’ मे ऋषिक मतानुसार परम सूक्ष्म तत्त्व "आत्मा" सूर्य छथि तथा सूक्ष्म गन्धादि स्थूल पृथ्वी आदि प्रकृति चन्द्र छथि । एहि दूनूक संयोग सँ जड़ चेतन केँ उत्पत्ति पालन आओर संहार होइछ ।
आत्यिमिक बौद्धिक उन्नति हेतु सूर्यक उपासना कैल जाइछ । जाहि सँ ज्ञान प्राप्त होइछ । ज्ञान छोट ओ पैघ नहि होइछ अपितु सब काल मे समान रहैछ एवं सतत ओ पूर्णताक बोध करवैछ । मुक्तिक साधन ज्ञान, आओर मुक्त पुरुष केँ साध्यो ज्ञाने अछि । सूर्य सदा सर्वदा एक समान रहैछ । ठीक एकरे विपरीत चन्द्र घटैत बढ़ैत रहैछ । ओ एक कलाक वृद्धि करैत शुक्ल पक्ष मे पूर्ण आओर एक-एक कलाक ह्रास करैत कृष्ण पक्ष मे विलीन भऽ जाय्त छाथि । सम्पत्सर रुप (समय) जे परमेश्वर जिनक प्रकृति रुप जे प्रतीक चन्द्र हुनक शुक्ल पक्ष रुप जे विभाग ओ प्राण कहवैछ प्राणक अर्थ भोक्ता । कृष्ण पक्ष भोग्य (क्षरण शील वस्तु) ।
विश्वक समस्त ज्योतिषी लोकनि जातकक जन्मपत्री मे सूर्य आओर चन्द्र केँ वलावल केँ अनुसार जातक केर आत्मबल तथा धनधान्य समृद्धिक विचार करैत छथिन्ह । वैज्ञानिक लोकनि अपना शोध मे पओलैन जे चन्द्रमाक पूर्णता आओर ह्रास्क प्रभाव विक्षिप्त (पागल) क विशिष्टता पर पड़ैछ । भारतीय दार्शनिक मनीषी "कोकं कस्त्वं कुत आयातः, का मे जनजी को तात:" अर्थात् हम के छी, अहाँ के छी हमर माता के छथि तथा हमर पिता के छथि इत्यादि प्रश्नक उत्तर मे प्रत्यक्ष सूर्य के पिता (पुरुष) आओर चन्द्रमा के माता (स्त्री) क कल्पना कऽ अनवस्था दोष सं बचैत छथि ।
अपना देश मे खास कऽ हिन्दू समाज मे जे अवतारवादक कल्पना अछि ताहि मे सूर्य आओर चन्द्रक पूर्णावतार मे वर्णन व्यास्क पिता महर्षि पराशर अपन प्रसिद्ध ग्रन्थ ‘वृद्ध पराशर’ मे करैत छथि । "रामोऽवतारः सूर्यस्य चन्द्रस्य यदुनायकः" सृ. क्र. २६ अर्थात् सूर्य राम रुप मे आओर चन्द्र कृष्ण रुप मे अवतार ग्रहण केलन्हि ।
ई दुनू युग पुरुष भारतीय संस्कृति-सभ्यता, आचार-विचार तथा जीवन दर्शनक मेरुद्ण्ड छथि आदर्श छथि । पौराणिक ग्रन्थ तथा काव्य ग्रन्थ केँ मान्य नायक छथि । कवि, कोविद, आलोचक, सभ्य विद्धत् समाजक आदर्श छथि । सामान्यजन हुनका चरित केँ अपना जीवन मे उतारि ऐहिक जीवन के सुखी कऽ परलोक केँ सुन्दर बनाबऽ लेल प्रयत्नशील होईत छथि ।
एहि संसार मे दू प्रकारक मनुष्य वास करै छथि । एकटा प्रवृत्ति मार्गी (प्रेय मार्गी)- गृहस्थ दोसर निवृत्ति मार्गी योगी, सन्यासी । प्रवृत्ति मार्गी-गृहस्थ काञ्चन काया कामिनी चन्द्रमुखी प्रिया धर्मपत्नी सँ घर मे स्वर्ग सुख सँ उत्तम सुखक अनुभव करै छथि । ओहि मे कतहु बाधा होइत छनि तँ नरको सँ बदतर दुःख केँ अनुभव करै छथि ।
कर्मवादक सिद्धान्तक अनुसार सुख-दुःख सुकर्मक फल अछि ई भारतीय कर्मवादक सिद्धान्त विश्वक विद्धान स्वीकार करैत छथि । तकरा सँ छुटकाराक उपाय पूर्वज ऋषि-मुनि सुकर्म (पूजा-पाठ) भक्ति आओर ज्ञान सँ सम्वलित भऽ कऽ तदनुसार आचरणक आदेश करैत छथिन्ह ।
हम जे काज नहि केलहुँ ओकरो लेल यदि समाज हमरा दोष दिए, प्रत्यक्ष वा परोक्ष मे हमर निन्दा करय एहि दोष "लोक लाक्षना" क निवारण हेतु भादो शुक्ल पक्षक चतुर्थी चन्द्र के आओर ओहि काल मे गणेशक पूजाक उपदेश अछि ।
हिन्दू समाज मे श्री कृष्ण पूर्णावतार परम ब्रह्म परमेश्वर मानल छथि । महर्षि पराशर हुनका चन्द्रसँ अवतीर्ण मानैत छथिन्ह । हुनके सँ सम्बन्धित स्कन्दपुराण मे चन्द्रोपाख्यान शीर्षक सँ कथा वर्णित अछि जे निम्नलिखित अछि ।
नन्दिकेश्वर सनत्कुमार सँ कहैत छथिन्ह हे सनत कुमार ! यदि अहाँ अपन शुभक कामना करैत छी तऽ एकाग्रचित सँ चन्द्रोपाख्यान सुनू । पुरुष होथि वा नारी ओ भाद्र शुक्ल चतुर्थीक चन्द्र पूजा करथि । ताहि सँ हुनका मिथ्या कलंक तथा सब प्रकार केँ विघ्नक नाश हेतैन्ह । सनत्कुमार पुछलिन्ह हे ऋषिवर ! ई व्रत कोना पृथ्वी पर आएल से कहु । नन्दकेश्वर बजलाह-ई व्रत सर्व प्रथम जगत केर नाथ श्री कृष्ण पृथ्वी पर कैलाह । सनत्कुमार केँ आश्चर्य भेलैन्ह षड गुण ऐश्वर्य सं सम्पन्न सोलहो कला सँ पूर, सृष्टिक कर्त्ता धर्त्ता, ओ केना लोकनिन्दाक पात्र भेलाह । नन्दीकेश्वर कहैत छथिन्ह-हे सनत्कुमार । बलराम आओर कृष्ण वसुदेव क पुत्र भऽ पृथ्वी पर वास केलाह । ओ जरासन्धक भय सँ द्वारिका गेलाह ओतऽ विश्वकर्मा द्वारा अपन स्त्रीक लेल सोलह हजार तथा यादव सब केँ लेल छप्पन करोड़ घर केँ निर्माण कऽ वास केलाह । ओहि द्वारिका मे उग्र नाम केर यादव केँ दूटा बेटा छलैन्ह सतजित आओर प्रसेन । सतजित समुद्र तट पर जा अनन्य भक्ति सँ सूर्यक घोर तपस्या कऽ हुनका प्रसन्न केलाह । प्रसन्न सूर्य प्रगट भऽ वरदान माँगूऽ कहलथिन्ह सतजित हुनका सँ स्यमन्तक मणिक याचना कयलन्हि । सूर्य मणि दैत कहलथिन्ह हे सतजित ! एकरा पवित्रता पूर्वक धारण करव, अन्यथा अनिष्ट होएत । सतजित ओ मणि लऽ नगर मे प्रवेश करैत विचारऽ लगलाह ई मणि देखि कृष्ण मांगि नहि लेथि । ओ ई मणि अपन भाई प्रसेन के देलथिन्ह । एक दिन प्रंसेन श्री कृष्ण के संग शिकार खेलऽ लेल जंगल गेलाह । जंगल मे ओ पछुआ गेलाह । सिंह हुनका मारि मणि लऽ क चलल तऽ ओकरा जाम्बवान् भालू मारि देलथिन्ह । जाम्बवान् ओ लऽ अपना वील मे प्रवेश कऽ खेलऽ लेल अपना पुत्र केऽ देलथिन्ह ।
एम्हर कृष्ण अपना संगी साथीक संग द्वारिका ऐलाह । ओहि समूहक लोक सब प्रसेन केँ नहि देखि बाजय लगलाह जे ई पापी कृष्ण मणिक लोभ सँ प्रसेन केँ मारि देलाह । एहि मिथ्या कलंक सँ कृष्ण व्यथित भऽ चुप्पहि प्रसेनक खोज मे जंगल गेलाह । ओतऽ देखलाह प्रदेन मरल छथि । आगू गेलाह तऽ देखलाह एकटा सिंह मरल अछि आगू गेलाह उत्तर एकटा वील देखलाह । ओहि वील मे प्रवेश केलाह । ओ वील अन्धकारमय छलैक । ओकर दूरी १०० योजन यानि ४०० मील छल । कृष्ण अपना तेज सँ अन्धकार के नाश कऽ जखन अंतिम स्थान पर पहुँचलाह तऽ देखैत छथि खूब मजबूत नीक खूब सुन्दर भवन अछि । ओहि मे खूब सुन्दर पालना पर एकटा बच्चा के दायि झुला रहल छैक बच्चा क आँखिक सामने ओ मणि लटकल छैक दायि गवैत छैक-
सिंहः प्रसेन भयधीत, सिंहो जाम्बवता हतः ।
सुकुमारक ! मा रोदीहि, तब ह्येषः स्यमन्तकः ॥
किछुए दिन मे दुरात्मा शतधन्बा नामक एकटा यादव सत्ताजित केँ मारि ओ मणि लऽ लेलक । सत्यभामा सँ ई समाचार सूनि कृष्ण बलराम केँ कहलथिन्ह-हे भ्राता श्री ! ई मणि हमर योग्य अछि । एकर शतधन्वान लेऽ लेलक । ओकरा पकरु । शतधन्वा ई सूनि ओ मणि अक्रूर कें दऽ देलथिन्ह आओर रथ पर चढ़ि दक्षिण दिशा मे भऽ गेलाह । कृष्ण-बलराम १०० योजन धरि ओकर पांछा मारलाह । ओकरा संग मे मणि नहि देखि बलराम कृष्ण केँ फटकारऽ लगलाह, "हे कपटी कृष्ण ! अहाँ लोभी छी ।" कृष्ण केँ लाखों शपथ खेलोपरान्त ओ शान्त नहि भेलाह तथा विदर्भ देश चलि गेलाह । कृष्ण धूरि केँ जहन द्वारिका एलाह तँ लोक सभ फेर कलंक देबऽ लगलैन्ह । ई कृष्ण मणिक लोभ सँ बलराम एहन शुद्ध भाय के फेज छल द्वारिका सँ बाहर कऽ देलाह । अहि मिथ्या कलंक सँ कृष्ण संतप्त रहऽ लगलाह । अहि बीच नारद (ओहि समयक पत्रकार) त्रिभुवन मे घुमैत कृष्ण सँ मिलक लेल ऐलथिन्ह । चिन्तातुर उदास कृष्ण केँ देखि पुछथिन्ह "हे देवेश ! किएक उदास छी ?" कृष्ण कहलथिन्ह, " हे नारद ! हम वेरि वेरि मिथ्यापवाद सँ पीड़ित भऽ रहल छी ।" नारद कहलथिन्ह, "हे देवेश ! अहाँ निश्चिते भादो मासक शुक्ल चतुर्थीक चन्द्र देखने होएव तेँ अपने केँ बेरिबेरि मिथ्या कलंक लगैछ । श्री कृष्ण नारद सँ पूछलथिन्ह, "चन्द्र दर्शन सँ किएक ई दोष लगै छैक ।
नारद जी कहलथिन्ह, "जे अति प्राचीन काल मे चन्द्रमा गणेश जी सँ अभिशप्त भेलाह, अहाँक जे देखताह हुनको मिथ्या कलंक लगतैन्ह । कृष्ण पूछलथिन्ह, "हे मुनिवर ! गणेश जी किऐक चन्द्रमा केँ शाप देलथिन्ह ।" नारद जी कहलथिन्ह, "हे यदुनन्दन ! एक वेरि ब्रह्मा, विष्णु आओर महेश पत्नीक रुप मे अष्ट सिद्धि आओर नवनिधि के गनेश कें अर्पण कऽ प्रार्थना केयथिन्ह । गनेश प्रसन्न भऽ हुनका तीनू कें सृजन, पालन आओर संहार कार्य निर्विघ्न करु ई आशीर्वाद देलथिन्ह । ताहि काल मे सत्य लोक सँ चन्द्रमा धीरे-धीरे नीचाँ आबि अपन सौन्द्र्य मद सँ चूर भऽ गजवदन कें उपहाल केयथिन्ह । गणेश क्रुद्ध भऽ हुनका शाप देलथिन्ह, - "हे चन्द्र ! अहाँ अपन सुन्दरता सँ नितरा रहल छी । आई सँ जे अहाँ केँ देखताह, हुनका मिथ्या कलंक लगतैन्ह । चन्द्रमा कठोर शाप सँ मलीन भऽ जल मे प्रवेश कऽ गेलाह । देवता लोकनि मे हाहाकार भऽ गेल । ओ सब ब्रह्माक पास गेलथिन्ह । ब्रह्मा कहलथिन्ह अहाँ सब गणेशेक जा केँ विनति करु, उएह उपय वतौताह । सव देवता पूछलन्हि-गणेशक दर्शन कोना होयत । ब्रह्मा वजलाह चतुर्थी तिथि केँ गणेश जी के पूजा करु । सब देवता चन्द्रमा सँ कहलथिन्ह । चन्द्रमा चतुर्थीक गणेश पुजा केलाह । गणेश वाल रुप मे प्रकट भऽ दर्शन देलथिन्ह आओर कहलथिन्ह - चन्द्रमा हम प्रसन्न छी वरदान माँगू । चन्द्रमा प्रणाम करैत कहलथिन्ह हे सिद्धि विनायक हम शाप मुक्त होई, पाप मुक्त होई, सभ हमर दर्शन करैथ । गनेश थ बहलाघ हमर शाप व्यर्थ नहि जायत किन्तु शुक्ल पक्ष मे प्रथम उदित अहाँक दर्शन आओर नमन शुभकर रहत तथा भादोक शुक्ल पक्ष मे चतुर्थीक जे अहाँक दर्शन करताह हुनका लोक लान्छना लगतैह । किन्तु यदि ओ सिंहः प्रसेन भवधीत इत्यादि मन्त्र केँ पढ़ि दर्शन करताह तथा हमर पूजा करताह हुनका ओ दोष नहि लगतैन्ह । श्री कृष्ण नारद सँ प्रेरित भऽ एहिव्रतकेँ अनुष्ठान केलाह । तहन ओ लोक कलंक सँ मुक्त भेलाह ।
एहि चौठ तिथि आओर चौठ चन्द्र केँ जनमानस पर एहन प्रभाव पड़ल जे आइयो लोक चौठ तिथि केँ किछु नहि करऽ चाहैत छथि । कवि समाजो अपना काव्य मे चौठक चन्द्रमा नीक रुप मे वर्णन नहि करैत छथि । कवि शिरोमणि तुलसी मानसक सुन्दर काण्ड मे मन्दोदरी-रावण संवाद मे मन्दोदरीक मुख सँ अपन उदगार व्यक्त करैत छथि - "तजऊ चौथि के चन्द कि नाई" हे रावण । अहाँ सीता केँ चौठक चन्द्र जकाँ त्याग कऽ दियहु । नहि तो लोक निंदा करवैत अहाँक नाश कऽ देतीह ।
एतऽ ध्यान देवऽक बात इ अछि जे जाहि चन्द्र केँ हम सब आकाश मे घटैत बढ़ैत देखति छी ओ पुरुष रुप मे एक उत्तम दर्शन भाव लेने अछि । जे एहि लेखक विषय नहि अछि । हमर ऋषि मुनि आओर सभ्य समाजक ई ध्येय अछि, मानव जीवन सुखमय हो आओर हर्ष उल्लास मे हुनक जीवन व्यतीत होन्हि । एहि हेतु अनेक लोक पावनि अपनौलन्हि, जाहि मे आवाल वृद्ध प्रसन्न भवऽ केँ परिवार समाज राष्ट्र आओर विश्व एक आनन्द रुपी सूत्र मे पीरो अब फल जेकाँ रहथि ।
आवास - आदर्श नगर, समस्तीपुर
सभार : मिथिला अरिपन lik


text:
नई दिल्ली। बौद्ध दर्शन क गढ़ आ कहियो दुनिया मे ज्ञान-विज्ञान क सबस पैघे केन्द्र रहल नालंदा विश्वविद्यालय कए पुनर्जीवित करबाक प्रयास अंतिम चरण में अछि।
पंद्रह सौ साल पहिने स्थापित नालंदा विश्वविद्यालय कए पुर्नजीवित करबा लेल नालंदा संरक्षक समूह बैठकक बाद समूह क अध्यक्ष, नोबल पुरस्कार विजेता प्रोफेसर अमर्त्य सेन कहला- हमसब तीन साल स एहि मुद्दा पर विचार-विमर्श करि रहल छी आ आब हम अंतिम निर्णय लेबाक स्थिति मे छी जे विश्वविद्यालय मे विभाग कौन-कौन होएत आ राजगीर लग जतए पुरना विश्वविद्यालय छल, एकरा ओतहि स्थापित कैल जाएत। एहि विश्वविद्यालय मे एहन कईटा विशेषता होएत, जाहि स दुनिया भरिक छात्र एहि ठाम पढ़बा लेल आउत। बिहार सरकार क प्रशंसा करैत सेन कहला जे राज्य सरकार एहि मामला मे सक्रिय भूमिका निभा रहल अछि आ एकरा लेल ज़मीन अधिग्रहण सेहो करि लेल गेल अछि। सेन कहला जे नालंदा क पुस्तकालय कए सेहो पुनर्जीवित कैल जाएत।
विश्वविद्यालय क संरक्षक समूह क अध्यक्ष आ नोबेल पुरस्कार स सम्मानित अमर्त्य सेन कहला जे समूह क कोशिश विश्वविद्यालय क लेल धन इकट्ठा करब सेहो अछि। समूह पूरा दुनिया स आर्थिक सहयोग क अपेक्षा करि रहल अछि, बशर्ते वो काला धन नहि हुए। सेन कहला जे एहि संदर्भ मे चीन क भूमिका अहम अछि। चीन पूर्वी एशियाई देश क सम्मेलन क सदस्य सेहो अछि आओर एहि तरह स एहि विश्वविद्यालय क संस्थापक सदस्य सेहो अछि। ओ कहला-चीन स हम सहयोग क उम्मीद करैत छी।
सेन कहा-दुनिया क इतिहास मे विश्वविद्यालय हमर सबस पैघ बौद्धिक धरोहर छल। नालंदा संरक्षक समूह क गठन वर्ष 2007 मे कैल गेल छल, जेकर अध्यक्ष सेन कए चुनल गेल छल। सेन शैक्षणिक संस्थान निर्माण कए लकए एकटा ठोस संरचना तैयार केलथि अछि। जाहि स प्राचीन समय क भांति वैश्विक स्तर पर छात्र एहि ठाम अध्ययन क लेल आकर्षित भ सकत।


text:
नई दिल्ली। बिहार मे दू ठाम भारत-इजरायल कृषि केंद्र क स्थापना भ सकैत अछि। इजरायल दूतावास स जारी एकटा बयान मे कहल गेल अछि जे इजरायल कृषि विकास लेल बिहार संग काज करबाक इच्छुक अछि। एहि संबंध मे इजरायल क राजदूत एलेन उश्पिज आ बिहार क मुख्यमंत्री नीतीश कुमार क बीच पटना मे लगभग एक घंटा तक चर्चा भेल। एहि बैसार मे तय भेल अछि जे इजरायल बिहार मे कृषि विकास लेल आधुनिक तकनीक क जानकारी मुहैया कराउत। दूनू सरकार मिल कए राज्य मे दूटा कर्षि केंद्र क स्थापना करत जे फल आ तरकारी क खेती पर बेसी स बेसी ध्यान देत।
एहि बैसार मे जल प्रसंस्करण, मत्स्य पालन, दुग्ध उद्योग, खाद्यान्न भंडारण आ सौर ऊर्जा सन क्षेत्र मे सहयोग पर सेहो विचार विमर्श भेल। उश्पिज नीतीश कुमार कए इजरायल एबा लेल सेहो आमंत्रित केलथि। राजदूत कहला जे बेशक इजरायल आ बिहार क बीच सहयोग क काफी सम्भावना अछि। हमरा उम्मीद अछि जे अगिला किछु मास मे हम फल, तरकारी, दुग्घ, अनाज भंडारण आ जलक क्षेत्र मे इजरायल क प्रौद्योगिकी कए बिहार क कृषि क्षमता स मिला सकैत छी।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
कोहिस्तान जिला (पाकिस्तान)
कोहिस्तान (उर्दू आर पश्तो: ur, अंग्रेज़ी: Kohistan) पाकिस्तान के ख़ैबर-पख़्तूनख़्वा प्रांत के पूर्वोत्तरी भाग मे स्थित एक पूर्व जिला छल। ई जिलासभ क राजधानी दासू (ur) नामक बस्ती छी। वर्ष २०१४ मे एकरा द्विभाजित करि, ऊपरी कोहिस्तान जिला आर निचला कोहिस्तान जिला बनावल गेल।[१]
नाम क उत्पत्ति[सम्पादन करी]
'कोह' फ़ारसी भाषा क एक शब्द छि जेकर मतलब 'पर्वत' होएत अछी। अन्य हिन्द-ईरानी भाषासभ मे एही शब्द पश्तो मे 'ग़र', प्राचीन अवस्ताई भाषा मे 'गैरी' आर संस्कृत मे 'गिरि' के रूप मे सजातीय शब्द के तौर पर मिलैत अछि। कोहिस्तान जिला मे बहुत पहाड़ अछि, जाई से ई शब्द आएल अछी।
विवरण[सम्पादन करी]
कोहिस्तान जिला मे सन् १९९८ मे ४,७२,५७० लोकसभ क आबादी छल। एकर क्षेत्रफल क़रीब ७,४९२ वर्ग किमी अछी। एतए ज़्यादातर कोहिस्तानी भाषा आर अन्य दार्दी भाषासभ के साथ पश्तो बोलै वाला सेहो रहैत अछी। अधिकतर लोक धर्म सँ सुन्नी मुस्लिम अछी हालांकि एक अल्पसंख्यक शिया मुस्लिम समुदाय सेहो एतए मिलैत अछी। कोहिस्तान आर्थिक रूप सँ एक पिछडल आर अविकसित इलाक़ा समझल जाएत अछी। २००६ मे ई जिला क साक्षरता दर बस २०% छल ।[२] अधिकतर लोक कृषि आ मवेशी पालन सँ जीवन बसर करैत अछी आर गरीबी व्यापक अछी। जिला क जमीन पहाडडी आ शुष्क होएसँ खेती मे कठिनाई होएत अछी। पनीर, मक्खन, ऊन आर काठ एते के मुख्य उत्पादन छि।
एहो सभ देखी[सम्पादन करी]


text:
जनकपुर।
स्वास्थ्य तथा जनसंख्या मन्त्रालय कोरोना भाइरस, कोभिड–१९ के संक्रमणके जोखिम कम करयके लेल मास्कके अनिवार्य प्रयोग आ सेनेटाइजरके व्यवस्था करय निर्देशन देने अछि ।
मन्त्रालय बृहस्पतिदिन नोटिस जारी करैत हवाई अड्डा आ हवाई सहित सार्वजनिक परिवहनमे मास्क आ सेनेटाइजरके अनिवार्य प्रयोग करबाक निर्देश देलक अछि ।
तहिना सम्मेलन, सेमिनार, सभा, विद्यालय, विश्वविद्यालय आ धार्मिक स्थल आदि भीड़भाड़ वाला जगह पर सेहो मंत्रालय मास्क के प्रयोग करबाक लेल कहलक अछि।
मंत्रालय क॑ अंतरराष्ट्रीय हवाई आरू जमीनी प्रवेश बिंदु प॑ निगरानी क॑ मजबूत करी क॑ प्रभावी बनाबै के निर्देश देलऽ गेलऽ छै ।


text:
मधुबनी। 22 सितंबर [रोहित यादव]।
बेनीपट्टी बस दुर्घटना पर बेनीपट्टी केँ बर्तमान विधायक श्रीमती भावना झा (मैडम) केर असंवेदनशील हरकत के बाद युवा सभक लगातार सोशल मीडिया पर विरोध हुनका प्रिंट आर इलेक्ट्रॉनिक मीडिया तक ल' गेलनि।
एहि असंवेदनशील हरकत पर कैल्ह साँझ 6 बजे न्यूज इण्डिया पर डिवेट भेल, जाहि म' वर्तमान विधायक आर पूर्व विधायक, बर्तमान विधान पार्षद आर भाजपा (बिहार नॉट मिथिला) केँ बरिष्ठ प्रवक्ता श्री विनोद नारायण झा जी आर मधुबनी सँ समाजसेवी मुकेश पंजियार जी केर बहस क' बड्ड ध्यान सँ देखलहुँ आर सुनलहुँ।
जता एकतरफ मैडम श्रीमती भावना झा जी अप्पन बचाव करैत नजर ऐलीह ओतहि मुकेश पंजियार जी मुद्दा क' बड्ड मजबूती सँ राखला संगे मुद्दा पर अंतिम घरी तक डटल रहला। डिवेट म' जखन बारी आदरणीय विनोद नारायण झा जी केँ एलनि तेँ ओ बड्ड चतुराई सँ भावना जी क' राजनीतिक विरासत केँ चर्चा करि हुनका असंवेदनशील कहैत डिवेट सँ भागैत नज़र अएलाह।
श्री मान क' डर छलैन की चर्चा म' हमरा सँ उपयुक्त घटना म' भागीदारी पर सवाल नै पुइछ लिया कियो। जनाब, अपने क्षेत्र के पूर्व विधायक आर वर्तमान एमएलसी छी, क्षेत्रक जनता केर प्रति अपनेक बहुत किछ कर्त्तव्य बनैत अछि, जाहि केँ निर्वाहन करबा म' अपने पिछले 6 बरख सँ नाकामयाब रहलहुँ। जनता अपने क' एहि नाकामयाबी के कारण सँ अय बेर नकारी देलनि। जाहि के बदला अपने एहि रूपे लोग सभ सँ ल' रहल छी। श्रीमान याद राखी, जतेक असंवेदनशील मैडम छली हुनका सँ रत्ती भरी कम अपनहुँ नै। जाहि प्रकारे अपने एतेक पैघ दुर्घटना सँ खुद क' अलग राखलहुँ निश्चित रूप सँ निंदनीय अछि, घृणित अछि। एहि लापरवाही क' बेनिपट्टी केँ जनता कहियो नै बिसरता।


text:
पटना. चेतना समिति, पटनाक तत्त्वावधानमे मैथिलीक ख्यातलब्ध साहित्यकार राजकमल चौधरीक 85म जयन्ती १३ दिसंबर कें विद्यापति भवनमे मोहन भारद्वाजक अध्यक्षता एवं डा. रमानन्दझा‘रमण’क संयोजकत्वमे मनाओल गेल. एहि अवसरपर मुख्यवक्ता छलाह डा. तारानन्द‘वियोगी’. डा.वियोगी कहल जे प्रारम्भमे राजकमलक ग्रामीण हुनक नामो लेबामे परहेज करैत छलाह. किन्तु आब ओ युवावर्गक ‘आइकोन’ भए गेलाह अछि. एहि अवसरपर राजकमलक जीवनपर वृत्तचित्र निर्माणकर्ता मनोज श्रीपतिक अतिरिक्ति, किसलय कृष्ण, विजय महापात्र, अजित आजाद, योगेन्द्रनारायण मल्लिक, डा.वासुकीनाथझा, कुणाल, अशोक आदि राजकमलक साहित्यपर विस्तारसॅं चर्चा करैत श्रद्धांजलि अर्पित कएल. रामसेवक राय धन्यवाद ज्ञापन कएलनि.
(Report: मिथिमीडिया ब्यूरो)
Tags: हालचाल


text:
प्रोग्रेसिभ
शर्माजी आ हुनकर कनियाँ पूरा समाजमे प्रोग्रेसिभ कहाबैत छलथि। एकर कारण ई छल जे दूटा बेटीक जन्मक उपरान्त शर्माजी बिना बेटाक लालसा केने फैमिली पलानिंगक आपरेशन करा लेने छलाह आ दूनू बेकती बेटी सभक लालन पालनमे कोनो कसरि नै छोडने छलखिन्ह। बेटी सबकेँ पढेबा लिखेबामे पूरा धेआन देने छलखिन्ह आ ओकरा सभकेँ तमाम सुख सुविधा देबामे पाँछा नै रहैत छलखिन्ह। समाजमे शर्माजी दूनू बेकती बहुत आदरणीय आ उदाहरण छलथि। बेटी सभकेँ आ शर्माजीक कनियाँकेँ कोनो दिक्कत नै होई, ऐ लेल शर्माजी किछो करबा लेल तैयार रहैत छलाह। घरक काजमे मदतिक लेल एकटा दाई राखल गेल छल जे चौबीसो घण्टा हुनकर घरे पर रहैत छलैन्हि। ओकर नाँउ छलै मीतू आ ओ बयसमे बारह-तेरह बरखक छल। ऐ हिसाबेँ ओ एखन बच्चे छलै आ पेटक मजबूरीमे हुनकर घरमे काज करबा लेल बाध्य छलै। घरक पूरा साफ सफाई, पोछा, बासन माँजनाई आ कपडा धोनाई ओकरे जिम्मा छलै। दिन भरि खटिकऽ ओ थाकि जाईत छल आ साँझुक बाद झपकी लेबऽ लागैत छल। जखने ओकरा झपकी आबै की मलकिनीक प्रवचन ओकर निन्न तोडि दैत छलै। रातिमे सभक खएलाक उपरान्त ओ सभटा बासन माँजि लैत छलै आ तकर बादे खाई लेल बैसै छलै। खएबामे सबहक बचल खुचल ओकरा नसीब होईत छलै।
शर्माजी अपन बेटी सभक सब फरमाईश पूरा करैत छलखिन्ह आ कोनो वस्तुक माँग भेला पर बाजारसँ तुरंत ओ वस्तु आनैत छलथि, चाहे ओ कोनो खेलौनाक फरमाईश होई वा कोनो भोज्य सामग्रीक। जँ कखनो मीतू बाल सुलभ लालसामे ओइ वस्तु सभ दिस ताकियो दैत छलै की शर्माजीक कनियाँ अनघोल उठा दैत छलखिन्ह जे आब हमर बेटी सभकेँ ई वस्तु सब नै पचतै, देखू कोना नजरि लगा देलक ई निराशी। एकर अलावे आरो ढेरी गपक प्रसाद मीतूकेँ भेंट जाईत छलै, तैं बेचारी ऐ सब फरमाईशी वस्तु दिस धेआन नै देबाक प्रयास करैत छल, मुदा बच्चे छलै तैँ कखनो कालकेँ गलती भइये जाईत छलै।
एकदिन शर्माजीक बडकी बेटी गुलाबजामुनक फरमाईश केलकै। शर्माजी साँझमे घर आबैत काल बीसटा गुलाबजामुन सबसँ नीक मधुरक दोकानसँ कीनिकऽ नेने अएलाह। पहिने तँ दूनू बेटी आ हुनकर कनियाँ दू-दूटा गुलाबजामुनक भोग लगेलखिन्ह आ तकर बाद बचलाहा मधुरकेँ फ्रिजमे राखि देल गेलै। मीतू कुवाचक डरे ऐ मधुर दिस ताकबो नै केलक आ नै ओकरा खएबा लेल भेंटलै। मुदा मधुरक सुगंध ओकरा बेर-बेर अपना दिस आकर्षित करऽ लागलै। ओ एकटा योजना मोने मोन बनेलक आ चुपचाप घरक काज करऽ लागल। रातिमे भोजन कएलाक उपरान्त शर्माजीक कनियाँ ओकरासँ बासन मँजबेलखिन्ह आ एकर बाद ओकरा खएबा लेल बचलाहा सोहारी आ तरकारी दैत ई ताकीद केलखिन्ह जे हम सुतै लेल जाई छियौ, तूँ खा कऽ अपन छिपली माँजि सुतै लए जइहैं। ओ स्वीकृतिमे अपन मुडी हिलेलक आ खएबा लेल बैसि गेल। शर्माजीक कनियाँ तकर बाद सुतै लए चलि गेलीह। आब मीतू मधुर खएबाक अपन योजना पर काज शुरू केलक। पहिने तँ जल्दीसँ सोहारी तरकारी समाप्त कएलक आ तकर बाद नहुँ नहुँ डेगे फ्रिज दिस बढल। एकदम स्थिरसँ ओ फ्रिजक फाटक खोललक आ फ्रिजसँ मधुरक पैकेट निकालि कऽ एकटा गुलाबजामुन मुँहमे राखलक। फेर ओ सोचऽ लागल जे जखन एकटा खाइये लेलौं तखन एकटा आर खा लेबामे कोनो हर्ज नै छै। तैँ ओ एकटा आर गुलाबजामुन निकालि मुँहमे धरिते छल की पाँछासँ शर्माजीक कनियाँ ओकर केश पकडि घीचि लेलखिन्ह। असलमे खटपटक आवाज सुनि हुनकर निन्न टूटि गेल छलैन्हि। आब तँ मीतूक जे हाल भेलै से जूनि पूछू। मुँहमे गुलाबजामुन ठूँसल छलै तैँ ओ गोंगिया लागल। शर्माजीक कनियाँ ओकरा पर थापड आ लातक बौछार कए देलखिन्ह। संगे अपशब्दक नब महाकाव्यक रचना सेहो करैत पूरा घरकेँ जगा देलखिन्ह। सब मिलिकऽ मीतूक अपशब्द आ थापडक खोराक दए गेलखिन्ह। जखन ओ सब गारिक पूरा शब्दकोश पढि गेलखिन्ह आ मारैत हाथ दुखाबऽ लागलैन्हि तखन ओ सब हँपसैत ठाढ भऽ गेलथि। शर्माजीक कनियाँ मीतूक झोंटा घीचैत कहलखिन्ह जे हम सब प्रोग्रेसिभ छी, तैं छोडि देलियौ नै तँ आन रहितौ ने तँ बलि चढेने बिना नै छोडितौ। ई कहि ओ सब अपन बेडरूम दिस विदा भेलथि आ मीतू कानैत अपन बोरा लेने ओसारा दिस सुतै लेल बढि गेल।


text:
स्वामी विवेकानन्द
स्वामी विवेकानन्द (जन्म १२ जनवरी १८६३, जन्मनाम: नरेन्द्रनाथ दत्त ) ओ हिन्दू दर्शनक प्रखर विद्वान् छल । वेदान्त दर्शनक प्रसिद्ध अध्यात्मिक गुरु स्वामीक वास्तविक नाम नरेन्द्रनाथ दत्त छल । ओ अमेरिकामे रहल शिकागोमे आयोजित सन् १८९३ मे भएल विश्व धर्मा सभामे सनातन हिन्दू धर्मक तर्फसँ प्रतिनिधित्व केनए छल । ओ सनातन धर्मक आध्यात्मिकताद्वारा परिपूर्ण वेदान्त दर्शनके पश्चिमी देशमे अपन वक्तृत्वकलाक बलमे पहुँचेने छल । ओ भक्तिक मूर्तिस्वरुप रामकृष्ण परमहंसक सुयोग्य शिष्य छल । ओ अपन गुरुक नामसँ रामकृष्ण मिसन नामक संस्थाक स्थापना केनए छल । जेकर उद्देश्य गरीब अनाथ दीनहीनक निशुल्क उपचार करनाए छल । जे आईओ देश तथा विदेशमे अपन काम करिरहल अछि । ओ अमेरिकामे भएल भाषणक पहिलो सम्बोधन वाक्यसँ (अमेरिकी भाई तथा बहिनसभ) सभक मन जित्ने छल ।
जीवनसंपादित करें
सन्दर्भ सामग्रीसंपादित करें
- ↑ "World fair 1893 circulated photo", vivekananda.net, अन्तिम पहुँच ११ अप्रैल २०१२।
- ↑ Swami Bhajanananda (2010), Four Basic Principles of Advaita Vedanta, p.3
- ↑ ३.० ३.१ Michelis 2005.


text:
बीकानेर जिला
निर्देशाङ्क: २८°०६′N ७३°११′E / २८.१°N ७३.१९°E बीकानेर भारतीय राज्य राजस्थानक एक जिला छी।
जिला कs मुख्यालय बीकानेर अछि।
क्षेत्रफल - २७,२४४ वर्ग कि.मी.
जनसंख्या - २३६७७४५ (२०११ जनगणना)
साक्षरता - ६५.९२%
एस. टी. डी (STD) कोड - ०१५१
जिलाधिकारी - (सितम्बर २००६ मे)
समुद्र तल से उचाई -
अक्षांश - 28.01 उत्तर
देशांतर - 73. 19 पूर्व
औसत वर्षा - २४३ मि.मी.
बीकानेर जिलाके दर्शनिय स्थल १। देशनोकs करनी माता कs मन्दिर इ मन्दिर बीकानेरके बसsसं पहिल बनल अछि इ मन्दिर चुहो के मन्दिरक नाम सं प्रसिद्ध अछि
भूगोल[सम्पादन करी]
बीकानेर रेगिस्तानक जिलामे एक छी जे उत्तर-पूर्व राजस्थानमे अछि। अहिकs उत्तरी दिस श्रीगंगानगर, पश्चिमी दिस जैसलमेर आ पाकिस्तान, चुरु पूर्वी दिस श्री डुंगरगढ आ नागोर आर जोधपुर दक्षिण-पूर्व मे स्थित अछि।
मौसम[सम्पादन करी]
जिला कs अधिकतम तापमान ४८ सेल्सियस आर न्यूनतम तापमान शून्य सं सहो एक डिग्र्री कम अछि।[कृपया उद्धरण जोड़ी]
बुनियादी सुविधासभ[सम्पादन करी]
बिजली[सम्पादन करी]
बीकानेरके वर्तमान ग्रिड उप-कार्यस्थलसभ कs क्षमता ६२.० एम०वी०ए० अछि।
पानी[सम्पादन करी]
ज़मीन कs स्तरसं नीचा पानी अरावलीके ऊपर, विंध्य सं बनs वला क्षेत्रसभमे ६० मीटर कs गहराई पर मिलैत अछि।
सड़क यातायात[सम्पादन करी]
रेल यातायात[सम्पादन करी]
हवाई यातायात[सम्पादन करी]
सन्चार सुविधासभ[सम्पादन करी]
औद्योगिक दृश्य[सम्पादन करी]
खनिज पदार्थ[सम्पादन करी]
विभिन्न प्रकारक मिट्टी जेना कि फ़ायर क्ले, गेरू आर खरिया माटि।


text:
नवका- पुरनका लेख सर्च करु...
बाढ़ि के डर...
बिहार सरकार के जल संसाधन मंत्री विजेन्द्र यादव के कहनाय छनि के एहि बेर कोसी सं बाढ़ि के खतरा नहि अछि. कोसी के जतेक मरम्मत के काज छल ओकरा दुरुस्त करि लेल गेल अछि. मंत्री जी के इहो कहनाय छनि जे कोसी बराज मे जे फाटक फंसल अछि आ बंद अछि ओकरा ठीक करय लेल इंजीनियर... मैकेनिक के भेज देल गेल अछि. आओर एकरा जल्दीए ठीक करि लेल जाएत. मुदा नेपाल सं पानि छोड़ला के कारण... आओर बरसाती पानि आबय के कारण बिहार मे नदी सभ के जलस्तर बढ़ि रहल अछि. पानि बढ़ैत देखि लोक चिंतित छथि आओर सुरक्षित स्थान दिस जाए लगलाह . बाढ़ि वाला इलाका सं लोक के पयालन शुरू भ गेल अछि.
सरकार केतबो किछ कहैत रहौ... जमीन पर ओ चीज नहि देखाएत अछि. बिहार मे सिर्फ कोसीए नदी नहि अछि... बागमती.... कमला बलान... भूतही बलान... गंडक हर साल अपना संग भारी तबाही लाबैत अछि. उत्तर बिहार के हर साल बाढ़िक मारि झेलय पड़ैत अछि. तबाही झेलनाय लोक के लेल एकटा नियति बनि गेल अछि. सरकार केतबो मदद... सहायता... राहत के बात करत... अहां जखन प्रभावित इलाका मे जाएब तखन स्थिति के भयावहता के पता चलत. लागत नहि जे सरकार के तरफ सं किछ भ रहल अछि. लोक सभ केहुना बांध पर... स्कूल मे... सरकारी भवन मे... डीह पर शरण लेने रहय छथिन्ह. कोसी... बागमती आओर कमला बलान के पानि बढ़ला सं अखने कइटा इलाका मे पानि घुसि गेल अछि. कटाव भ रहल अछि. लोक सभ अपन जरूरी सामान लs घर छोड़ि भागि रहल छथिन्ह. प्रशासन के तरफ सं मदद के दावा कएल जा रहल अछि मुदा लोक के कष्ट कम नहि भ रहल अछि.
कई इलाका मे जतय अखन बाढ़ि नहि आएल अछि ओतय के लोक नदी के पानि के कटाव सं डरल छथिन्ह. कटाव एतेक तेजी सं भ रहल अछि जे धार एक-एक... दू-दू किलोमीटर तक एम्हर-ओम्हर भ गेल अछि. लोक के खेत... खलिहान... घर –द्वार सभ धार मे चलि गेल अछि. अखन त लोक के ध्यान केहुना के खुद के... परिवार के... माल-जाल के बचाबय के छनि... मुदा जखन बाढ़ि के बाद... पानि कम भेलाह के बाद लौटता त धार मे... कटाव मे सभ किछ बहि गेल रहत... तखन कतs रहल जाए सेहो एकटा प्रॉब्लम अछि. केंद्र आओर राज्य दुनु के तरफ सं किछ ठोस करय के जरूरत अछि. मुदा सभ किछ राजनीति मे फंसि जाएत अछि. पार्टी- पॉलिटिक्स मे अटकि जाएत अछि. आओर एहि मे मारल जाएत अछि आम लोक.
सदस्यता लें टिप्पणियाँ भेजें (Atom)


text:
यजुर्वेद
यद्यपि वैदिक सनातन वर्णाश्रमधर्मीसभ अनादि अपौरुषेय (मन्त्र+ब्राह्मणात्मक) वाक्कृतिर्वेद कहिक मानित अछि | ई आधारमे - मन्त्रश्च ब्राह्मणश्चैव द्वावेतौ वेदसंज्ञकौ कण्ठं भित्वा विनिर्यातौ ह्यादित्यस्य दयावतः||
यजुर्वेद चार वेदसभ मध्येक हिन्दू धर्मक एकटा महत्त्वपूर्ण श्रुति धर्मग्रन्थ छी । जाहीमे मे यज्ञ-प्रक्रियाक निम्ति गद्य आ पद्य मन्त्रसभ अछी । यजुर्वेद यजुस + वेद आ हिन्दू धर्मक चार पवित्रतम प्रमुख ग्रन्थसभमे सँ एकटा छी । मन्त्रभाग आ ब्राह्मणभाग करि दुई भागमे ओकारा देखेल जैत अछि |ई सब त आदि कालमे वेद सभ छल | पहिले चार भागमे केलक | वेदव्यासक अनुसार (गरुडमहापुराणक पहिल खण्ड) एकैवासीत् यजुर्वेदः चतुर्धा व्यभजत् पुनः|| सृष्टिकालमे (वैदिक कालमे ) यजुर्वेद नाम के वेद छल | बादमे चातुर्होत्रविधि द्वारा यज्ञ सिद्धि करै मे ऋग्यजुसामाथर्वक रुपमे चार भाग लगाएल गेल |यज्ञमे वाचन कएल जाइवाला गद्यात्मक मन्त्रसभक ‘यजुस’ कहल जाइत् अछि। यजुस नाममे ई आधारित आ वेदक क नाम यजुस+वेद दुई शव्दसभक सन्धिसँ (यजुर्वेद) बनल अछि। अतः यजुर्वेदक पद्यात्मक मन्त्रसभ ॠग्वेद आ अथर्ववेदमे यथावत् कएल गेल अछि।[१] एहीमे स्वतन्त्र पद्यात्मक मन्त्र बहुतरास कम अछि। ई वेदमे अधिकांशतः यज्ञ आ हवनक नियम तथा विधान अछि, अतः ई ग्रन्थ कर्मकाण्ड प्रधान अछि। जतय ॠग्वेदक रचना सप्त-सिन्धु क्षेत्रमे भेल छल तँ यजुर्वेदक रचना कुरुक्षेत्रक प्रदेशमे भेल अछि।[२] वैदिक सनातन वर्णाश्रमधर्मीसभ वेदसभक रचना ही नै मानैत अछि | ओ सभ वेदसभक अनादि अपौरुषेय दिव्यवाणी मानैत अछि जे साक्षात् विराटपुरुषसँ प्रकट भेल अछि | सृष्टिक आदिमे परमात्मासँ ब्रह्माजी प्राप्त केलक आ बादमे ब्रह्मासँ अनुशासित मन्त्रद्रष्टा ऋषिसभक सेहो साक्षात्कार करैल पहुँचल | पाश्चात्य दृष्टि भेल आधुनिक विद्वानसभक मतानुसार एकर रचनाकाल १४०० सँ १००० ई.पू. मानल जाइत् अछि। यजुर्वेदक संहितासभ लगभग अन्तमे रचल गेल संहितासभ छी, जे ईसा पूर्व द्वितीय सहस्राब्दि सँ प्रथम सहस्राब्दीक आरम्भिक शताब्दीसभमे लिखल गेल अछि ।[१] ई ग्रन्थद्वारा आर्यसभक सामाजिक तथा धार्मिक जीवनसँ पूर्ण रूपमे असर पडल देखल गेल अछि । ओ बखत कऽ वर्ण-व्यवस्था तथा वर्णाश्रमक झाँकी सेहो एहिमे अछि। यजुर्वेद संहितामे वैदिक कालक धर्मक कर्मकाण्ड आयोजनक साथे यज्ञ करै के निम्ति मन्त्रसभक संग्रह अछि। यजुर्वेदक दुई शाखासभ छल : दक्षिण भारतमे प्रचलित कृष्ण यजुर्वेद आ उत्तर भारतमे प्रचलित शुक्ल यजुर्वेद शाखा । एहीमे कर्मकाण्डक बहुतरास यज्ञसभक विवरण अछि-अग्निहोत्र,अश्वमेध, वाजपेय,सोमयज्ञ, राजसूय,अग्निचयन, औद्ध्वदेहिक-:
अग्निहोत्र करै के शुक्लयजुर्वेदी यजमानक मृत्यु होएत काल अन्त्येष्टिकर्ममे लाशक पूर्वशिर करै के ,ऋग्वेदी यजमानक उत्तरशिर ,सामवेदी यजमानक दक्षिणशिर करै के वैदिक ग्रन्थ श्रौतसूत्र गृह्यसूत्रसभक व्यवस्था अछि |
ऋग्वेदक आ यजुर्वेदक लगभग ६६३ मन्त्रसभ यथावत् एके रुपक देखल गेल अछि। यजुर्वेद वेदक एकटा एहन भाग छी, जे विभाजनपूर्व आ आई सेहो जन-जीवनमे अपन स्थान उच्च रूपमे बनाक बैसल अछि । [३] संस्कारसभ एवं यज्ञीय कर्मकाण्डसभक अधिकांश मन्त्र यजुर्वेदक ही अछि।


text:
महाकवि भास प्रणीत कर्णभारम् मैथिली अनुवाद
(प्रस्तावना क आगू)
डा. बिपिन कुमार झा
(संस्थापक आ सम्पादक- जाह्नवी संस्कृत ई-शोधपत्रिका)
(एहि सँ पूर्व महाकवि भास केर लिखल कर्णभारम् जे कर्णक मनोव्यथा पर लिखल गेल प्राचीनतम एकांकी अछि, संस्कृत में लिखल एहि ग्रन्थक प्रस्तावना धरि मैथिली रूपान्तर पढने रही अहाँ सब आई ओहि सं आगू)
(ततः प्रविशति भटः।)
तदनन्तर सैनिक प्रवेश करैत अछि।
भटः- भो भोः! निवेद्यतां निवेद्यतां महाराजायाङ्गेश्वराय युद्धकाल उपस्थित इति।
सैनिक-हे निवेदन करियौन्ह, निवेदन करियौन्ह महाराज अंगेश्वर सं जे युद्धक समय आबि गेल।
करितुरगरथस्थैः पार्थकेतोः पुरस्तात्
मुदितनृपतिसिंहैः सिंहनादः कृतोद्य।
त्वरितमरिनिनादैर्दुस्सहालोकवीरः
समरमधिगतार्थः प्रस्थितो नागकेतुः ।। 3 ।।
अर्जुनक ध्वजा क आगू हाथी, घोडा एवं रथ पर सावारी कय प्रसन्न चित्त ई राजा सभ सिंहनाद कय रहल छथि। शत्रुसभक सिंहनाद स दुःसह एकटा योद्धा और हाथी क ध्वजा बला ई दुर्योधन सभ गप्प बुझि कें शीघ्र युद्ध हेतु प्रस्थान कय रहल छथि।
(परिक्रम्य विलोक्य) अये अयमङ्गराजः समरपरिच्छदपरिवृतः शल्यराजेन सहस्वभवनान्निष्क्रम्येत एवाभिवर्तते।
चारू दिस घुमिके । अरे ई त अंगराज कर्ण युद्धोचित वस्त्रपहिर शल्यराजक संग अपन महल सं एम्हरे आबि रहल छथि।
भोः! किं नु खलु युद्धोत्सवप्रमुखस्य दृष्टपराक्रमस्याभूतपूर्वो हृदयपरितापः। एष हि
सुनल जाउ! जिनकर पराक्रम देखने छी एहेन युद्ध के उत्सव माननिहार के एहेन हृदयताप …. ई निश्चित रूप सँ-
अत्युग्रदीप्तिविशदः समरेऽग्रगण्यः
शौर्ये च संप्रति सशोकमुपैति धीमान्।
प्राप्ते निदाघसमये घनराशिरुद्धः
सूर्यः स्वभावरुचिमानिव भाति कर्णः ।। 4 ।।
अत्यन्त प्रखर तेज सं जाज्वल्यमान युद्धस्थल में तथा पराक्रम में सदैव अग्रणी एवं बुद्धिमान होइतो शोकाकुल भय कर्ण ओहिना लागि रहल छथि जेना ग्रीष्म ऋतुक सूर्यक प्रभाव मेघ सं आच्छादित भेलाक कारण मन्द भय जाइत अछि।
यावदपसर्पामि।
तावत आगू बढैत छी
(निष्क्रान्तः।)
सभ चलि जाइत अछि।
(ततः प्रविशति यथानिर्दिष्टः कर्णः शल्यश्च।)
ओकर बाद जेना पहिने कहल गेल, ओहि अनुरूप कर्ण आ शल्य प्रवेश करैत छथि।
कर्णः- मा तावन्मम शरमार्गलक्षभूताः
संप्राप्ताः क्षितिपतयः सजीवशेषाः।
कर्तव्यं रणशिरसि प्रियं कुरुणां
द्रष्टव्यो यदि स भवेद्धनञ्जयो मे ।। 5 ।।
शल्यराज! यत्रासावर्जुनस्तत्रैव चोद्यतां मम रथः ।।
कर्ण- नीक होयत कि आय जीवित ई राजा महाराजा हमर बाण के रास्ता में नहिं आबथि। अतः युद्धस्थल में अर्जुन के देखला सं हमरा कौरवक अभीष्ट कार्य पूरा करब ।
शल्यराज! यत्रासावर्जुनस्तत्रैव चोद्यतां मम रथः ।।
हे शल्यराज! जतय ओ अर्जुन अछि ओतय हम रथ लऽ क चलू।
शल्यः- बाढम्। (चोदयति)
शल्य- नीक गप्प (रथ आगू लय जाइत छथि।
(अनुवर्तते)
(पाठक सुविधा लेल पहिल भाग सेहो नीचाँमे देल जा रहल अछि- सम्पादक)
महाकवि भास- कर्णभारम्
अनुवादकर्ता एवं ग्रन्थ परिचय:- अनुवादक बिपिन कुमार झा, राष्ट्रिय संस्कृत संस्थान, मानित विश्वविद्यालय, श्री सदाशिव परिसर पुरी, ओडिशा केर साहित्य विभागमे अध्यापनरत छथि। संस्कृत केर प्रमुख ग्रन्थक अनुवाद मैथिलीमे करब अनुवादकक सहज रुचि मात्र छन्हि। यदि अनुवाद केर कोनो अंश समुचित नहि लालगए तँ अवश्य सूचित करी। एतय प्राप्त श्लोकक भावानुवाद गद्येमे देल गेल अछि । ई ग्रन्थ चौखम्भा पब्लिशर्स, वाराणसीसँ प्राप्त कएल जा सकैत अछि। 'कर्णभारम्' महाकवि भास रचित एकटा एकांकी अछि। जतय कर्णक उदात्त चित्रण कएल गेल अछि।
नाटकक पात्र केर परिचय
पुरुष पात्र
कर्ण- कौरव केर सेनापति (अङ्गदेश केर राजा)।
शल्य- कर्ण केर सारथी (मद्र देश केर राजा)।
भट- सिपाही
इन्द्र- ब्राह्मणरूपधारी इन्द्र
देवदूत- इन्द्रक ब्राह्मणरूपधारी दूत।
(नान्दीपाठक अन्त मे सूत्रधारक प्रवेश।)
सूत्रधार-
जाहि भगवान विष्णुक नरसिंह अवतारक शरीर के देखि के नर-नारी, राक्षस, देवतालोकनि और पाताललोक सेहो आश्चर्य मे पडि गेलाह। जे अपन वज्रक समान कठोर नहक अग्रभाग सँऽ दैत्यराज हिरण्यकश्यप केर छाती विदीर्ण कयलथि। एहेन राक्षसी सेनाक विनाश करयबला भगवान श्रीधर अहाँ सभ कें कल्याण करथु।।१॥
एहि तरहें हम अपने सभ कें सूचित करैत छी जे (घूमि कें आ कान द कें सुनैक अभिनय करैत) अरे ! सूचना देबा मे व्यस्त हमरा ई कोन तरहक आवाज सुनाई दरहल अछि। ठीक! देखियै तऽ!
(नेपथ्य मे)
महाराज अङ्गराज कर्ण सँ निवेदन कयल जाय; निवेदन कयल जाय।
सूत्रधार- ठीक अछि। बुझि गेलहुँ।
भयंकर लडाई शुरू भय गेला पर; व्याकुल आ हाथ जोडैत परिचारक, दुर्योधनक आज्ञा सँ कर्ण के समाद दय रहल अछि॥२॥
(सब चलि जाइत अछि।)
॥प्रस्तावना खत्म भेल॥
ऐ रचनापर अपन मंतव्य editorial.staff.videha@gmail.com पर पठाउ।


text:
"प्रकाशोत्सवक पर्व के प्रेमक प्रगटीकरण सँ सिंचित करी"
*************************************
पाबनि-तिहारक उत्सव भारतीय जनमानस केर जीवन कें संजीवनी प्रदान करैत अछि । कोनो प्रकारक त्यौहार अपन हेतु कें मानव जन समुदाय केर जीवन मे मानवीय करूणा आओर मर्यादाक उद्दात श्रेष्ठता कें प्रतिपादित करबाक भव्य संदेश निर्गत कराबैत अछि । भारतीय सनातन धर्म, मात्र भारतक आध्यात्मिक उत्कर्षक घोषणा नञि करैत अछि बल्कि 'वसुधैव कुटुम्बकम्' केर उद्घोषणाक स्वर निनादित करैत मानव, पदार्थ एवं धराधाम पर प्रकृति प्रदत्त प्रत्येक जड़-चेतन के कुटुम्ब बुझि यथोचित सम्मान सेहो निर्गत कराबैत रहैत अछि । जाहि पवित्र भूमिक रज-कण मे मानवीय करूणा, स्नेह आओर 'सर्वे भवन्तु सुखिनः, सर्वे सन्तु निरामया' क पवित्र भाव-प्रबोधन मन-प्राण कें रोमांचित करैत हो, ओहि दिव्य-वसुधा मे आयोजित कोनो तरहक पाबनि-तिहार भारतीय संस्कृतिक उतुंग ध्वजवाहक बनि सर्वत्र व समवेत रूपें हर्षक वातावरण उत्सर्जित कराबैत अछि ।
दीया-बाती (दिपावली) कें प्राचीन कालहिं सँ प्रकाशक पर्व मे मनेबाक परंपरा रहल अछि । देशक विभिन्न क्षेत्र एवं गाम-गाम मे एहि प्रकाशक पावन पर्व कें उल्लासपूर्ण व विहंगम वातावरण मे आयोजित करबाक परम्पराक भव्यता एवं उत्साह कें अवलोकन हेतु स्वर्गक देवता सेहो अवलोकित करबाक हेतु उत्साहित (लालायित) रहैत छथि ।
वाह्य प्रकाश दृश्यमान जगत केर घटित घटना समेत अन्यहुँ दृष्टिगत चित्र के प्रत्यक्ष रूपें साक्षात्कार कराबैत अछि । हमर व्यक्तिगत् मान्यता अछि जे जँ हम मनुष्य शरीर मे व्याप्त आत्माक अभिव्यक्तिक अनुरूप आचरण मे उपासना, करूणा, संवेदना, प्रत्येक पदार्थ मे प्रकृति प्रदत्त रचना कें धारण करैत जीवन पथ कें प्रशस्त कs सकबाक संकल्प ली, निश्चित रूप सँ अन्तर्मनक आध्यात्मिक प्रकाश जीवन मे नैराश्यमूलक अवसाद के समाप्त करैत मानवीय कर्तव्य निर्वहन हेतु पथ कें आलोकित करैत रहत ।
आउ , दीया-बाती के एहि पावन पर्वक अवसर पर एक परिवारक सदस्यक रूपमे, उद्दात मनोभाव सँ, हृदयक उमंगता सँ, प्रेम आओर स्नेह सँ तथा हर्षित उद्गार सँ श्रेष्ठजन कें विनयावत् व विनम्रतापूर्वक नमन करी तथा समतुल्य कें हृदयस्थ स्नेह रूपी अनुराग सँ अभिनंदित करैत बौआ-बुच्ची कें शुभ्र शुभाशीष केर माध्यमें "दिया-बाती"क पर्वक प्रकाशोत्सवक पुंज मे उज्जवल भविष्यक कामना करी । जय श्री हरि ।
**************************************


text:
कलकत्ता. वेब पर मैथिली ओ मैथिल केर पर्याप्त उपस्थिति कें देखैत एक नव आ नीक प्रयास भेल अछि. नाना प्रकारक संजाल केर संगहि मैथिली सोशल साइट मिथिलाफेस एक नीक विकल्प अछि. एतय खुजि क' मैथिली ओ मिथिला केर मुद्दा पर मैथिल चर्च क' सकैत छथि आ छिरियाएल दोस-महिम सं गप्प-सरक्का केर संगहि सूचना केर संचार सेहो क' सकैत छथि. मैथिली भाषा मे इंटरनेट ब्राउजर (फायरफोक्स) आ इन्टरनेट सर्च इंजिन (गूगल मैथिली) उपलब्ध अछि, मुदा सामाजिक संजाल नहि छल. मैथिली भाषाक पहिल आ एकमात्र सोशल साइट (सामाजिक संजाल) आबि गेल अछि मिथिलाफेस केर रूप मे. कोनो सामाजिक संजाल बनायब आसान नहि होइत अछि. लगभग छओ मास धरि अथक कोशिश केलाक बाद मिथिलाफेस उपलब्ध भेल अछि. मिथिलाफेस कें मैथिली मे बनेबाक श्रेय रौशन चौधरी कें जाइत अछि. जे बहुत संयमक संगे डेग बढ़ा रहल छथि.
Tags: हालचाल


text:
हावड़ा: मैथिलीकें संविधानक अष्टम अनुसूचीमे शामिल होयबा पर देश भरिमे दिसंबर मासमे मैथिली अधिकार दिवसक पालन मैथिल सभ करैत छथि. एकरे धियानमे राखि मिथिला सेवा समिति, बेलूड़ विगत विगत वर्षसं मैथिली अधिकार दिवस मनबैत आबि रहल अछि. एहि क्रममे एहू बेर समिति रविकें मने काल्हि मैथिली अधिकार दिवसक आयोजन केलक अछि. कार्यक्रमक आयोजन बेरूपहर 3 बजेसं बेलूड़ अवस्थित विद्यापति सदनमे होयत. समितिक पदाधिकारी मिथिमीडियाकें जनओलनि जे मैथिली अधिकार दिवस कार्यक्रममे भाखा पर विमर्शक संगहि कुमार शैलेन्द्रक श्रद्धांजलि देल जायत. कार्यक्रमक अंतिम सत्रमे कविगोष्ठीक आयोजन कएल जायत.
Tags: हालचाल हालचाल : एहिपार


text:
वीरेन्द्र ठाकुर 'वियोगी'क किछु गीत
कर्पूर नै छै कर मे हे वाणी
करबैक पूजा कोना हे जननी।
ने कंठे मधुर छै ने बाजाक साधन
कोना केँ भजब हम तोहर नाम पावन
उब डूब भमर मे हमर छैक नैया
ने पतवार छै एक्को, ने एक्को खेवैया
ने बुद्धिक वैभव चतुरता हमर संग
बनल छी निबल हम दुःखे टा केने तंग
हे वाचा बचाबी हमर प्राण यदि तँ
दीय दान विद्या सुयश हो जगत मे
की हम वियोगी विरह गीत गबिते
ने पायब एक्को क्षण सुखक बाट माते
कर्पूर नै छै कर मे हे वाणी
करबैक पूजा कोना केँ हे जननी ।
(२)
(तर्ज : एक प्यार का नगमा है)
दुनिया मे जन्म लेलौं किछु करू अहाँ मानव
ई पंछी उड़ि जेतइ तँ व्यर्थ होयत कानब।
किछु सोच विचार करू अहाँ किया एलौं जग मे
हिरासन काया सँ नित भजन करू मन मे
हरे राम हरे रामा सदिखन तँ भजू मानव
ई पंछी उड़ि जेतइ तँ व्यर्थ होएत कानब।
लाख चौरासी घुमलौं तखन ई तन पयलौं
यदि चुकब अपन पथ सँ व्यर्थ अहाँ जन्म लेलौं
पल मे की की हेतइ से कखनो नहि जानब
ई पंछी उड़ि जेतइ तँ व्यर्थ होइत कानब।
करु भजन करु प्राणी जग घुमय अहाँ अयलौं
प्रभु कृपा दृष्टीफल सँ अवसर सुंदर पयलौं
ई विरह वियोगी तन हेतइ निश्चित दानव
ई पंछी उड़ि जेतइ तँ व्यर्थ होयत कानब।
आइह कदम जोड़ी फूल
पहुँचल पतिया, दुख केर बतिया
पहु पाबि झूर-झमान हइ
कदम जोडी फूल ।
मैथिलीक ई दीन समय अछि।
सभा मध्य अन्हेर भेल अछि
तँ लुल्हो केँ मोल हइ
कदम जोड़ी फूल।
बेटीक पिता बहाबथि नोरे
वरक पिता छथि खूब कठोरे
तेँ वर भेल बकलेल हइ
कदम जोडी फूल।
रुपया लेल बेटा पढ़बै छथि
विवाह भेने स्कूल छोरबै छथि
तेँ मेट्रिक केने फेल हइ
कदम जोड़ी फूल ।
करम बुरल छह तोहार तखने
मिथिला कन्या भेलह जखने
स्त्री जाति केँ ने मोल हइ
कदम जोडी फूल ।
★★★
वीरेन्द्र ठाकुर 'वियोगी' (1 जनवरी 1947 — 6 सितम्बर 2005) मैथिलीक सुचर्चित गीतकार-नाटकाकर छथि। साहित्यिक चर्चा-परिचर्चा सँ दूर रहि जीवन पर्यन्त मैथिली भाषा-साहित्य मे निरन्तर योगदान कएनिहार वीरेन्द्र ठाकुर 'वियोगी'क अभिलाषा, कदमजोड़ी फूल, रक्तकमल, व्यवस्था मे दाह वस्त्र, चाणक्य, कालिदास, वैदिक गाँव माऊँबेहट आ राजा भोज प्रकाशित एवं सुचर्चित कृति छनि। एकरा अतिरिक्त कैक गोट नाटक अप्रकाशित। एतए प्रस्तुत गीत सभ प्रथमतः २००८ मे प्रकाशित हिनक गीत-संग्रह कदमजोड़ी फूल (सं—चन्द्रेश)मे प्रकाशित छनि।


text:
ब्रुनेई
ब्रुनेई (/bruːˈnaɪ/ ( सुनी) broo-NY), आधिकारिक रूपमे ब्रुनेई, एक शान्त राष्ट्र[३] (Malay: Negara Brunei Darussalam , जावी: نڬارا بروني دارالسلام), दक्षिणपूर्व एसियामे बोर्नियो टापुक उत्तरी तटपर अवस्थित एक देश छी । ब्रुनेई एक राजतन्त्रात्मक (सल्तनत) देश छी । पहिने ब्रुनेई एक समृद्ध मुस्लिम सल्तनत छल जकर प्रभाव सम्पूर्ण बोर्नियो तथा फिलिपिन्सक किछ भागधरि फैलल छल । सन् १८८८ मे ई राष्ट्र ब्रिटिशसभक संरक्षणमे आबि गेल आ सन् १९४१ मे जापानीसभ ई राष्ट्रपर अपन अधिकार कायम करि लेलक । सन् १९४५ मे ब्रिटेन एकरा मुक्त करि पुन: अपन संरक्षणमे लऽ लेलक । सन् १९७१ मे ब्रुनेईकें आन्तरिक स्वशासनक अधिकार भेटल । सन् १९८४ मे एकरा पूर्ण स्वतन्त्रता प्राप्त भेल ।


text:
एक बॆर कॆ बात अछी, हम यानी की जय चन्द्र झा और गॊनू झा दुनू गॊटॆ अप्पन खॆत दॆखअ जाइत रही | ऒही बिच मॆं हम अप्पन एकटा नया मॊबाइल फॊन सॆहॊ खरीदनॆ रही, गॊनू झा कहला जॆ कनी अप्पन मॊबाइल दॆखाउ, हम कहलियैन जॆ लिय दॆखू | एही बिच मॆं एकटा घास कॆनहार गॊनू झा कॆ खॆत मॆं घास क रहल छलैन | गॊनू झा ऒकर डटलखिन जॆ तूँ हमरा खॆत मॆं घास कियैक क रहल छैँ | संयॊग बस गॊनू झा कॆ डाँट सुनी कॆ ऒही व्यक्ति कॆ मृत्यु भ गॆलैय | मृत्यु कॆ किछु समय बाद यमराज सॆहॊ पहुँइच गॆलैय | तही काल मॆं यमराज कॆ लैपटाँप कॆ सॊफ्टवॆयर मॆं किछु गड़बरी कॆ कारण ऒ गलती स गॊनू झा कॆ जिवतॆ मॆं नर्क ल क चली गॆलैन | संयॊग स हमर मॊबाइल हुनका लग मॆं छुइट गॆल |
हम काफी परॆशान भॆलौअं जॆ इ की भ रहल छैन गॊनू झा कॆ साथ | घर बहुत दुखी मौन स घर पहुँच क$ भौजी कॆ कहलियैन जॆ गॊनू झा कॆ जिवतॆ मॆं यमराज ल क चइल गॆलैन | बस की छल भॊनू झा छौरी कॆ गाँव मॆं सब क्यॊ धुखी भ गॆल | समूचा गाँव मॆं कन्नारॊहट चलितॆ छल की हमर दूरभाष पर रिंग सुरु भ गॆल | जा क$ दुरभाष उठैलौन त गॊनू झा रहैथ | हम पूछलियैन गॊनू बाबू की हाल समाचार त कहला जॆ यमराज त हमरा जिबतॆ उठा क ल जा रहल अछी यौ की कहू एकरा त बहुत पैघ धॊखा भ रहल छैक |
हम पूछलियैन जॆ अपनॆक अख्खन्न कहाँ छी त कहला जॆ अख्खन हम वैतरणी नदी पार करॆ बला छी | धन्य ई भारत संचार कॆ मॊबाइल अछी जॆ गाँव मॆं त आहाँ कॆ नैय काज क रहल छल लॆकिन एही जगह पर बहूत सुन्दर काज क रहल अछी |
3 दिन बाद गॊनू झा कॆ पून: दूरभाष आयल जॆ यौ आब नर्क पहूँच गॆनौअं | गॊनू झा कहला जॆ अख्खन किछू व्यस्त छी हम आहाँ कॆ बाद मॆं पून: फॊन करैत छी | (नॊट गॊनू झा कॆ बि.एस.एन.एल. कॆ मॊबाइल छलैन जॆ की धरती छॊईर क बाँकी सबतैर काज करैत अछी |)
आब गॊनू झा जख्खन नर्क मॆं दॆखलखिन जॆ की कॆना लॊक रहैत छैक त हूनका बहुत खराब लगलैन | वॊ दॆखलखिन जॆ यमराज कॆ दूत लॊक सब स कार्य करबा रहल छैक और बदला मॆं ऒकरा किछू नैय भैटैत छैक | नर्क मॆं कॊनॊ नियम कानून छैकॆ नैय यमराज और यमदूत सब कॆ लॆल | ऒ सब नर्क वासी कॆ जिबन कॆ गूलामॊ स बदतर बना दॆनॆ छैक |
दू चाइर दिन बात यमराज स भॆंट करबा लॆल नर्क निरीक्षण विभाग कॆ किछू पदाधिकारी सब आयल | ऒ सब निरीक्षण कॆ क्रम मॆं दिखलकैन गॊनू झा कॆ, गॊनू झा कॆ दॆख क ऒ पहूँचल यमराज लग | यमराज ऒही समय मॆं अप्पन लॆपटाँप मॆं मॆनकादिग्रॆट.काँम दॆख रहल छल | निरीक्षण दल इ सब दॆख क दँग रही गॆल | निरीक्षण दल कॆ इ गलती कॆ पता अपनॆ आप चली गॆलैय | ऒ जख्खन कहलकैन जॆ आहाँ त गॊनू झा कॆ जिवतॆ अईन लॆलीयैन हैँ जबकी हुनकर मूत्यु त मशहूर हिन्दी फिल्म कलाकार आफताब शिवदासनी कॆ हिट फिल्म एतैय तख्खन हॊबॆ बला छैन |
यमराज कॆ अप्पन गलती कॆ अहसास भॆलैय | वॊ तुरत गॊनू झा स संपर्क कॆलक और हुनक कहलकैन जॆ आहाँ स हम गलती कॆ लॆल माँफी चाहैत छी, आहाँ चलू आहाँ कॆ हम पूरा सम्मान कॆ साथ पून: धरती पर छॊइर दैत छी |
लॆकिन गॊनू झा नर्क मॆं यमराज कॆ सम्राज्य स काफी खफा रहैत, ऒ सॊंचला जॆ आब एतूका साम्राराज्य और यमराज कॆ दादागिरी खत्म क कॆ दम लॆब | ऒ कहलखिन जॆ हम अख्खन धरती पर नैय जायब | यमराज हूनका स ज्यादा जॊड़ जबदस्ती सॆहॊ नैय क सकैत छल कियाक त ऒकर प्रभाव सिर्फ मृत्यु कॆ बादॆ हॊइत छैक, जबकी गॊनू झा त जिबतॆ नर्क पहूँच गॆल रहथिन |
(भाई लॊकैन एही कहानी मॆं अख्खन बहूत किछू बाँकी अछी जॆना की, गॊनू झा यमराज कॆ साम्राराज्य कॆना खत्म कॆलखिन, मिडीया एकरा कॊन रुप स लॆलक, मिथिलाइव और एकर टिम कॆ प्रविण झा जी, अविनाश जी, ममता जी और लॆखक सब की कहला, की लिखला, इ सब हम अगीला अंक मॆं बतायब बहूत जल्द | ताबैत धैर अपनॆक लॊकैन बनल रहू मिथिलाइव कॆ सँग मनॊरंजन और समाचारक लॆल | )
अपनॆक लॊकैन कॆ गॊनू झा कॆ किस्सा कहानी कॆहन लागैत अछी सॆ जरुर बतायब | अहाँक प्रतिक्रिया हमर कलम लॆल प्राणवायू कॆ काज करैत अछी |


text:
Deep Narayan
1 Books
दीप नारायण
मधुबनी जिलाक भटचौड़ा गामक श्री रामपुकार मंडलक सुपुत्र प्राथमिक लेखन दीप नारायण विद्यार्थीक नामसँ कएनिहार दीप नारायण (15 फरवरी 1984), गजल विधापर साहित्य अकादेमी युवा पुरस्कार पओनिहार मैथिलीक पहिल कवि/लेखक छथि। ई गजलक संगहि कविता, गीत, लघुकथा, आलेख, यात्रा-संस्मरण आदिमे सेहो निरन्तर कलम चलबैत आएल छथि।
लोक आ समाजसँ गहीँर सम्बन्ध रखनिहार युवा कवि दीप नारायण समकालीन मैथिली कविताक प्रमुख युवा कवि छथि। हिनक विषय-विविधता आ दृष्टि-परिधिक सिमान बहुत अइल-फइल छैन्हि। दीप नारायणजीक कविता संवाद करैत अछि, बतियाइत अछि अपन पाठकसँ। एहि विशिष्टताक कारणेँ हिनक रचना बेसी आत्मीय होइत छैन्हि। हिन्दी एवं मैथिली साहित्यमे स्नातकोत्तर दीप नारायणजीकेँ साहित्यक संग-संग चित्रकलामे सेहो विशेष अभिरुचि छैन्हि। हिनक माए श्रीमती धनेश्वरी देवी मिथिला चित्रकला आ सिक्की-मौनीक सिद्धहस्त कलाकार छथि। एहि तरहेँ कहि सकैत छी जे सृजनशीलता हिनक सोनितमे समाहित छैन्हि। वर्ष 2014मे हिनक पहिल पोथी जे कहि नञि सकलहुँ (मैथिली गजल-संग्रह) प्रकाशित भेलनि आ बेस चर्चित सेहो भेलनि। 2015मे एहि पोथी पर चेतना समिति पटनासँ डॉ. माहेश्वरी सिंह ‘महेश’ ग्रंथ पुरस्कार आ साहित्य अकादेमी युवा पुरस्कार (2016) प्राप्त भेलन्हि। हिनक एहि पुरस्कारसँ मैथिली गजलक ख्याति आओरो बढ़लैक अछि। ई अनुप्रास नामक सहित्यिक एवं सांस्कृतिक संस्थाक संस्थापक एवं समकालीन मैथिली साहित्यक रचनात्मक पत्रिका अनुप्रासक सम्पादक छथि। देशक कतेकहु जगहपर भारतीय भाषा-साहित्यक संगोष्ठीमे मैथिलीक प्रतिनिधित्व क’ चुकल दीप नारायण बिहार सरकारक शिक्षा विभागमे प्रभारी प्रधानाध्यापक रूपेँ कार्यरत छथि। मधुबनीकेँ साधना-स्थल बनाए क्रियाशील रहल दीप नारायण कवितामे डूबल रहैत छथि आ कविता हिनकामे। रचनाशीलतासँ ओतप्रोत दीप नारायणक कलमसँ अनुखन साहित्य फुटैत रहैत अछि जेना कोनो बीआ धरती फाड़िक’ बहराइत अछि।
सम्पर्क : deepnarayang47@gmail.com


text:
राजीव गान्धी
राजीव गान्धी (/ˈrɑːdʒiːv ˈɡɑːndiː/ ( सुनी); २० अगस्त १९४४ – २१ मई १९९१), इन्दिरा गान्धीक पुत्र आ जवाहरलाल नेहरूक दौहित्र (नाती) आ भारतक सातम् प्रधानमन्त्री छल ।
सन् १९८४मे इन्दिरा गान्धीक हत्याक बाद हुनकर पुत्र राजीव गान्धी भारी बहुमतक सँ भारतक प्रधानमन्त्री बनल छल । एकर बाद सन् १९८९ क आम चुनावमे काङ्ग्रेसक पराजय भेल आ पार्टी दुई साल धरि विपक्षमे रहल छल । सन् १९९१ कऽ आम चुनावमे प्रचारक समय तमिलनाडुक श्रीपेरम्बदुरमे एक भयङ्कर बम विस्फोटमे राजीव गान्धीक मृत्यु भऽ गेल ।[१]
राजीवक विवाह एन्टोनिया माईनो सँ भेल जे ओ समय इटालीक नागरिक छल । विवाहोपरान्त हुनकर पत्नी अपन नाम बदलि सोनिया गान्धी करि लेलक । कहल जाइत अछि कि राजीव गान्धीसँ हुनकर परिचय तब भेल जखन राजीव क्याम्ब्रिजमे पढ़क लेल गेल छल ।[२] हुनकर विवाह सन् १९६८ मे भेल जकर बाद ओ भारतमे रहऽ लागल । राजीव आ सोनियाक दुई बच्चा अछि, पुत्र राहुलक जन्म सन् १९७० आ पुत्री प्रियङ्काक जन्म सन् १९७१मे भेल छल ।
जीवनीसंपादित करें
सन्दर्भ सामग्रीसभसंपादित करें
- ↑ Kirusna Anant. India Since Independence: Making Sense of Indian Politics. Pearson Education India. प॰ 257. आइएसबिएन 9788131725672.
- ↑ "Rahul first in three generations with a world university degree", Tribune India, अन्तिम पहुँच १८ मई २०१५।


text:
पश्चिम मे पपियाहक तांडव, पूब तकै छी भोर॥
पूब तकै छी भोर, मुदा बटतक्की अछि लागल।
राति जेना बनि गेल अहद्दी, हम छी बनल अभागल॥
अन्हार बढ़ल, छी कतय नुकायल दिनकर-दीनानाथ।
प्रकाश पसारब छोडि कतय, तकै छी कोन-कोन लाथ॥
तकै छी कोन-कोन लाथ, जगत मे पसरल हाहाकार।
निशाचरक अछि तांडव बढ़ल, असह्य भेल प्रहार॥
डुमल बाइढ सं अयाचिक बारी, उपजत कतय साग।
पेट भरब भेल मोश्किल, पहिरब की टोपी-पाग॥
पहिरब की टोपी पाग , आगि लागल अछि सउँसे हाट।
कप्पार पकडि कय कानय जन-गण, खा उपेक्षाक चाट॥
रामक धरती पर शान सं, चलबइए रावण राज ।
सता संत कें ठिठियाइत कनिको , लगैछ ने ककरो लाज ॥
लगैछ ने ककरो लाज, कतय सुतल छी रघुबीर ।
की ध्वंश भेल अछि धनुष, आ बिझा गेल अछि तीर ॥
प्राण पियासल आतंकीक भय सं, लोकक अछि उपरे दम।
हाट, बजार वा टीशन सगरो, फुटैछ फटक्का बम॥
फुटैछ फटक्का बम , तें जिनगीक ने कोनो ठीक।
जनता भेल बेहाल मुदा , सरकारक ने डोलैछ टीक॥
अजगुत लगैछ देखि चहुँदिस , जग-जमानाक चालि।
क्यो कुहरय , क्यो कानय बैसल, क्यो पीटि रहल अछि झालि ॥
क्यो पीटि रहल अछि झालि, भेल अपने मे विभोर ।
एही बीच चानी पीटइए, साधू भेष मे चोर॥
आब परीक्षा नहि लिअय भगवन, दिअय शक्ति अपार।
जाहि बले धरती कें कय दी, दैत्यक तांडव सं उबार ॥
दैत्यक तांडव सं उबार, करी हम वा अपने चलि आउ ।
जरा रहल छी श्रद्धा-दीप, आब जुनि बाट तकाउ ॥
:-रूपेश कुमार झा 'त्योंथ'-:


text:
जिनका अंग्रेजी भाषा पर नीक पकड़ छनि. इंटरटेनमेंट अखबार, वेबसाइट आ चैनल मे काज करि चुकल आ बॉलीवुड मे रिपोर्टिंग
करि चुकल लोक के प्राथमिकता देल जाएत.
अगर अहां बॉलीवुड मे रिपोर्टिंग करि चुकल छी. इंटरटेनमेंट न्यूज सं जुड़ल छी तं अहां लेल नीक मौका अछि. अहां के अंग्रेजी वेबसाइट के लेल रिपोर्टिंग के संग कंटेंट लिखय पड़त...अपडेट करय पड़त.
एहि मे अहां के एक्टर सं इंटरव्यू... फिल्म रिव्यू...गॉसिप सेहो डालय पड़त.
अगर अहां एहिठाम काज करय चाहय छी तं अपन रिज्यूमे- deepti@acdplacements.com पर भेज दिअ.
ईमेल में अखन अहां के जतेक वेतन मिलैत अछि ओकर जिक्र जरूर करि देब.
एहि बारे मे कोनो विशेष जानकारी चाही तं अहां Deepti सं ऑफिस ऑवर में एहि फोन पर संपर्क करि सकय छी-
+91-88-00-9824-44


text:
नूर-सुल्तान
नूर-सुल्तान (कजाख्: Hұp-CұлTaH, अङ्ग्रेजी: Nur-Sultan) मध्य एशियाक कजाख्स्तान देशक राजधानी आ एहि देशक दोसर सभसँ पैग शहर छी । एकरा सोवियत सङ्घक कालखण्डमे सन् १९६१ धरि अकमोलिङ्स्क (AkMoлиHck, Akmolinsk) आ ओकर बाद सन् १९९२ धरि त्सेलिनोग्राद (ЦeлиHorpaд, Tselinograd) कहल जाएत छल । कजाख्स्तानक आजादीक बादमे एकरा सन् १९९८ धरि अक्मोला (AқMoлa, Akmola) कहल गेल । ई शहर पूर्ण रुपसँ अक्मोला प्रांत सँ घेरल छल मुदा प्रशासनिक रूप सँ एहिक एक अलग सङ्घीय शहरक दर्जा मिलल छल ।[६] [७]
नामक उत्पत्ति[सम्पादन करी]
कजाख् भाषामे 'नूर-सुल्तान' शब्दक अर्थ 'राजधानी' होएत अछि मुदा ई फारसीक 'नूर-सुल्तान' (ur) शब्द सँ आएल अछि जकर मतलब 'पूजनीय या शाही दहलीज' होएत अछि । ई आगा फारसीक एक क्रिया शब्द 'इस्तदान' कऽ रूप छी जकर अर्थ 'खड़ा भेनाए' छी आ एहि ठाम एकर सन्दर्भ 'इज़्जत सँ खड़ा भेनाए' छी । कजाख्स्तानकक राजधानी बनऽ सँ पहिने एहि ठाम एकटा संतक कब्र छल, जाहि सँ एहि जगहक पुरना नाम 'अक मोला' (Aқ Moлa) छल, मतलव 'सफेद मकबरा'। जून २००८ मे कजाख् संसद द्वारा शहरक नाम राष्ट्रपति नूरसुलतान नजरबायेवक आदरमे 'नूरसुलतान' राखक प्रस्ताव राखल गेल मुदा राष्ट्रपति द्वारा एकरा अस्वीकृत करैत कहल गेल कि शहरक नामकें फैसला आबऽ वला पीढ़िसभ करत । किछ समीक्षक सभक माननाए छल कि राष्ट्रपति द्वारा एहि शहरक नामक लेल 'नूर-सुल्तान' (यानि 'राजधानी') जेहन साधारण शब्द एहिकारने चुनलगेल किएकि हिनकर मृत्युकें पश्चात एकर नाम 'नूरसुलतान' राखक सम्भावना बनल रहे ।
इतिहास[सम्पादन करी]
भूगोल आ मौसम[सम्पादन करी]
सोवियत समयमे[सम्पादन करी]
स्वतन्त्रताक बाद[सम्पादन करी]
लोकसभ[सम्पादन करी]
धर्म[सम्पादन करी]
आर्थिक अवस्था[सम्पादन करी]
नूर-सुल्तानकें दृश्य[सम्पादन करी]
बाह्य जडीसभ[सम्पादन करी]
Astanaक सम्बन्धमे विकिपिडियाक भातृ योजनासभमे ताकी:
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ १.२ १.३ Pospelov 1993, pp. 24–25.
- ↑ , १ जून २०१७ http://www.stat.gov.kz/getImg?id=ESTAT223629, अन्तिम पहुँच १५ अगस्त २०१७।
|title=खाली (सहायता)
- ↑ "Postal Code for Astana, Kazakhstan", Postal Codes Database, अन्तिम पहुँच १० मार्च २०१५।
- ↑ "Kazakhstan Country Codes", CountryCallingCodes.com, अन्तिम पहुँच ९ मार्च २०१५।
- ↑ "ISO Subentity Codes for Kazakhstan", GeoNames.org, अन्तिम पहुँच १० मार्च २०१५।
- ↑ "Astana, a city of modern structures", Jakarta Times।
- ↑ "Astana, Kazakhstan: the space station in the steppes", The Guardian।


text:
उलानबटोर
उलानबटोर उलान बातार (अङ्ग्रेजी: Ulan Bator) मङ्गोलियाक सबसँ पैग शहर आ राजधानी छी। ई शहर कोनो राज्य या प्रान्तक हिस्सा नै भकऽ एक कर एक स्वतन्त्र नगरपालिका छी। उलानबटोर उत्तरी-मध्य मङ्गोलियाम एक घाटीम मिलल तूल नदीक किनारम स्थित अछि। ई देशक आर्थिक, सांस्कृतिक आ औद्योगिक केन्द्र सेहो छी। ई मङ्गोलियाक सड़क जालक केन्द्र छीतहिना पार-साइबेरियाई रेलमार्ग एवम चीनी रेल प्रणाली सँ सेहो जुड़ल अछि। इ शहरक स्थापना १६३९ म बौद्ध मठ केन्द्रक रूप मे भेल आ १७७८ म ई अपन वर्तमान स्थान पर स्थापित भगेल।
सन्दर्भ सामग्रीसभ[सम्पादन करी]
- ↑ ": HийcлэлийH cTaTиcTиkийH raзap – CTaTиcTиk үзүүлэлT – 01. XүH aMыH Too, xүйcээp, oHы эxэHд, MяHraH xүH :", Statis.ub.gov.mn, अन्तिम पहुँच २०१४-०९-०७।
बाह्य जडीसभ[सम्पादन करी]
एहो सभ देखी[सम्पादन करी]


text:
असमिया भाषा
असमिया भाषा (/ˌæsəˈmiːz/)[४] वा असामी[५][६][७]एक पूर्वी भारोपेली भाषा छी जे भारतीय राज्य असममे मुख्यतया बाजल जाइत् अछि । ई असम राज्यक आधिकारिक भाषा सेहो छी । आधुनिक भारतीय आर्यभाषासभक शृङ्खलामे पूर्वी सीमा पर अवस्थित असमक भाषाकें असमी, असमिया अथवा आसामी कहल जाइत अछि । असमिया भारतक असम प्रान्तमे बाजल जाइवला प्रमुख भाषा छी । भाषा परिवारक दृष्टिसँ एकर सम्बन्ध आर्य भाषा परिवार सँ अछि आ बाङ्ग्ला, मैथिली, उड़िया आ नेपालीसँ एकर निकट सम्बन्ध अछि ।
गियर्सनक वर्गीकरणक दृष्टिसँ ई बाहरी उपशाखाक पूर्वी समुदायकें भाषा छी, मुदा सुनीतिकुमार चटर्जीक वर्गीकरणमे प्राच्य समुदायमे एकर स्थान अछि । उड़िया भाषा तथा बङ्गला भाषा जका असामीकें सेहो उत्पत्ति प्राकृत तथा अपभ्रंशसँ भेल पुष्टि कएल गेल अछि ।
यद्यपि असमिया भाषाक उत्पत्ति सत्रहम् शताब्दीसँ भेल मानल जाइत अछि मुदा साहित्यिक अभिरुचिसभक प्रदर्शन तेरहम् शताब्दीमे रुद्र कन्दलीक द्रोण पर्व (महाभारत) तथा माधव कन्दलीक रामायणसँ प्रारम्भ भेल । वैष्णवी आन्दोलनद्वारा प्रान्तीय साहित्यकें बल प्रदान केलक । शंकर देव (१४४९-१५६८) अपन लम्बा जीवन-यात्रामे ई आन्दोलनकें स्वरचित काव्य, नाट्य आ गीतसभ सँ जीवित राखने छल ।
सीमाक दृष्टिसँ असमिया क्षेत्रक पश्चिममे बङ्गला भाषा उपस्थित अछि । अन्य दिशासभमे बहुतेक भिन्न परिवारसभक भाषासभ बाजल जाइत अछि । एहिमे सँ तिब्बती भाषा, बर्मी भाषा तथा खासी भाषा प्रमुख अछि । ई सीमावर्ती भाषासभक गहीरगर प्रभाव असमियाक मूल प्रकृतिमे देखल जाए सकैत अछि । अपन प्रदेशमे सेहो असमिया एकमात्र भाषा नै छी जे बाजल जाइत अछि । ई प्रमुखत: मैदानक भाषा छी ।
असमिया या बङ्गला[सम्पादन करी]
बहुत दिनधरि असमियाकें बङ्गला भाषाक एक उपबोली सिद्ध करवाक उपक्रम होइत रहल अछि । असमियाक तुलनामे बङ्गला भाषा आ साहित्यकें बहुमुखी प्रसारक नियार करि लोक ई प्रकारक धारण बनबैत चलि आबि रहल अछि । मुदा भाषावैज्ञानिक दृष्टिसँ बङ्गला आ असमियाक समानान्तर विकास बहुत सहज तरिकासँ देखल जाए सकैत अछि । मागधी अपभ्रंशक एक टा स्रोत सँ नि:सृत होमएक कारण दुनूमे समानताएँ भऽ सकैत अछि, मुदा ओकर आधार पर एक दोसरक बोली सिद्ध नै कएल जाए सकैत अछि ।
सन्दर्भ सामग्रीसभ[सम्पादन करी]
- ↑ "2016. Ethnologue: Languages of the World, Nineteenth edition. Dallas, Texas: SIL International", SIL International, २०१६।
- ↑ "The Indo-Aryan languages, Routledge Language Family Series, vol. 2, London and New York: Routledge", George Cardona and Dhanesh Jain, २००३।
- ↑ "Assamese", lisindia.net।
- ↑ "Assamese - definition of Assamese in English from the Oxford dictionary", अन्तिम पहुँच २ मार्च २०१६।
- ↑ "2016. Ethnologue: Languages of the World, Nineteenth edition. Dallas, Texas: SIL International", SIL International, २०१६।
- ↑ "Consonant Germination and Compensatory Lengthening in Asamiya dialects: Contemporary standard and Central Assam", Dipankar Moral - Gauhati University।
- ↑ "International Conference on Universal Knowledge and Language. Goa, 25 - 27 November, 2002 - DEURI and TIWA: Endangered languages in the Brahmaputra valley", Dipankar Moral, Gauhati University, नवम्बर २००२।


text:
आइ बिहार लालटेन युग स बाहर आबि गेल। 125 सालक यात्राक उपरांत बिजली सबतर बिजली पहुंच गेल। दरभंगाक लक्ष्मीविलास पैलेस स 1888 मे एकटा यात्रा शुरु भेल छल, एकटा सपना बुनल गेल छल, ओ आब जा कए पूरा भेल। बिहार क घर घर बिजली पहुंचत । कोनो टोला कोनो गाम बचल नहि रहल।
1879 मे न्यूयार्क मे शुरु भेल बिजली उत्पादनक दू साल बाद इंग्लैंड मे बिजली पहुंचल आ इंग्लैंड स भारतक कोलकाता क यात्रा केलक मुदा भारत मे एकर सार्वजनिक वितरण 1897 मे शुरु भेल । ओना बिहार मे बिजलीक सार्वजनिक वितरण करीब 40 साल बाद भ सकल । 1940 धरि बिजली एकटा विलासिता क साधन छल जे काफी महग छल । एकर उपयोग अंग्रेज, राजा-महाराज, सरकारी कर्मचारी, पैघ व्यापारी वर्ग या कारखानाक कर्मचारी सब करैत छलाह । आम जनता तक बिजली क पहुंच नहि भ सकल छल।
बिजलीक मामला मे बिहार आइ एकटा लक्ष्य पूरा लेकर। यात्रा खत्म नहि भेल अछि । बिजलीक मामला मे बिहार बहुत जल्द आत्मनिर्भर बनत। प्रस्तुत अछि बिहार मे बिजलीक यात्रा क उतार चढाब पर पत्रकार सुनील कुमार झा आ नीलू कुमारी क इसमाद लेल लिखल इ विशेष रपट जगमग बिहार में टिटिमाइत बिजलीक इतिहास – समदिया
वेद मे सेहो अछि बिजली क ज्ञान
बिजली स भारत संबंध जरुर सौ साल पुरान अछि मुदा कृतिम प्रकाशक चर्च वेद मे सेहो अछि। धातु क तार बनाकए ओकर उपयोग करबाक चर्च वेद मे अछि।
युवं पैदवे पुरूवारमश्विना स्पृधां श्वेतं तरूतारं दुवस्यथः। शर्यैरभिद्युं पृतनासु दुष्टरं चर्कत्यमिन्द्रमिव चर्षणीसहम्।।
-ऋग्वेद अष्ट1।अ8।व21।मं10।।> >
दरभंगा राज पुस्तकालय मे राखल अनमोल पांडूलिपि मे स एक महर्षि अगस्त रचित अगस्त संहिता मे विद्युत उत्पदान क सूत्र सेहो भेटैत अछि।
संस्थाप्य मृण्मये पात्रे, ताम्रपत्रं सुसंस्कृतम्।
छादयेच्छिखिग्रीवेन , चार्दाभि: काष्ठापांसुभि:॥
दस्तालोष्टो निधात्वय: पारदाच्छादितस्तत:।
संयोगाज्जायते तेजो मित्रावरुणसंज्ञितम्॥
एहि श्लोक मे ऋषि अगस्त लिखैत छथि जे मिट्टी क पात्र ल कए , ओहि मे ताम्र पट्टिका (Copper Sheet) राखि आ शिखिग्रीवा (Copper sulphate) राखू, फेर बीच मे भीजल काष्ट पांसु (wet saw dust) लगाउ, ऊपर पारा (mercury) आ दस्त लोष्ट (Zinc) राखू, फेर तार कए मिलायब त ओहि स मित्रावरुणशक्ति (Electricity) का उदय होएत अर्थात बिजली उत्पन्न होएत।
(एतय प्रोटॉन आ इलेक्ट्रॉन कए क्रमश मित्र आ वरूण कहल गेल अछि )
ऑंगा एहि संहिता मे लिखल अछि…
अनेन जलभंगोस्ति प्राणो दानेषु वायुषु, एवं शतानां कुंभानांसंयोगकार्यकृत्स्मृत: ।।
अर्थात सौ टा घइला क शक्ति क पाइन मे प्रयोग करबा पर पाइन अपन रूप बदैल कए प्राण वायु ( ऑक्सीजन ) आ उदान वायु (हाईड्रोजन) मे बदैल जाएत अछि ।
अगस्त संहिता मे विद्युत क उपयोग इलेक्ट्रोप्लेटिंग (Electroplating) क लेल करबाक सेहो विवरण भेटैत अछि। ओ बैटरी स तांबा वा सोना वा चांदी पर पॉलिश चढ़ेबाक विधि निकालथि तें अगस्त कए कुंभोद्भव (Battery Bone) सेहो कहैते छथि।
अगस्त संहिता आ आन आन ग्रंथ मे बिजली उत्पादन कए अनेक प्रकार सए प्रतिपादित कैल गेल अछि जेना
तड़ित – रेशमी वस्त्र क घर्षण स उत्पन्न विद्युत
सौदामिनी – रत्न क घर्षण स उत्पन्न विद्युत
विद्युत – बादल स उत्पन्न विद्युत
शतकुंभी – सौ सेलों वा कुंभो स उत्पन्न विद्युत
ह्यदनि – जमा कैल गेल बिजली विद्युत
अशनि – चुम्बकिय दण्ड स उत्पन्न विद्युत
अगस्त संहिता पर आधारित प्राचीन विद्युत बैटरी मेसोपोटामिया ( वर्तमान इराक) मे पाएल जाएत अछि जकरा बगदादी बैटरी कहल जाएत अछि। एकर काल संभवत: 250 ईसा पूर्व क अछि। जेकरा भारत मे निर्माण कए संभवत: बेबिलोन मे पर्थियन राजा क काल मे निर्यात कैल गेल छल।
वाल्मिकि रामायण मे सेहो हनुमान जी लंका क शोभा क विवरण करैत कहैत छलाह जे ओतय हरेक मार्ग पर विद्युत स जरय बला दीप लागल छल।
ताम् सविद्युत घन आकीर्णाम् ज्योति मार्ग निषेविताम ।।
( बा0 रा0 सुन्दर कांड पंचम सर्ग 3-5)
यूरोपियन वैज्ञानिक सेहो मिस्त्र क पिरामिड क अध्यन काल पौलक जे सुरंग क छत आ छज्जा पर धुऑं क करियापन नहि छल। अर्थात सुरंग वा पिरामिड क अंदर मोमबत्ती वा मशाल, दीपक आदिक प्रयोग नहि होएत छल। फेर हुनका प्रकाश कतय स भेटल एहि क खोज मे जखन वैज्ञानिक ओतुका देवार क चित्रकारी क अवलोकन केलनि त पता चलल जे ओहि काल मे हाई-वोल्टेज संयंत्र क उपयोग होएत छल, जाहि मे इंसुलेटर लागल रहैत छल आ फिलामेंट स सभ जब प्रकाश करल जाएत छल। एहि स पता चलैत अछि जे पिरामिड क निर्माण काल (2500 ईसा पूर्व ) मे सेहो बिजली क प्रयोग होएत छल।
आधुनिक विज्ञान आ बिजलीक खोज
आधुनिक विज्ञान मे बिजली क खोज आ उपयोग क इतिहास 1878 मे शुरू भेल। अमेरिका मे बल्ब क अविष्कार वैज्ञानिक थॉमस अल्वा एडिसन केलथि। ओ अपन घर मे प्रकाश लेल डाइरेक्ट करंट ( डी.सी. ) क वितरण प्रारंभ केलक। ओ अमेरिका आ इंग्लैंड मे सेहो एक संग बिजली सप्लाई कए रहल छलाह। 1881 ई मे इंग्लैंड क सर्रे शहर मे बिजली सड़क बत्ती प्रणाली बनायल गेल। ओहि ठामक हेमंड नामक आदमी 1881 मे हेमंड इलेक्ट्रीसिटी स्पलाई कंपनी बनेलक जे इंग्लेंडक ससेक्स शहर कए 24 घंटा बिजली आपूर्ती करय लागल। 1880 मे अल्टरनेटिव करंट (ए.सी.) प्रणाली क अविष्कार हेबाक कारण अमेरिका आ यूरोप मे एसी बिजली सेहो सप्लाई होएय लागल।
सन् 1880 से 1890 धरि बिजली क इतिहास करंट युद्घ क नाम से जानल जाएत अछि। एहि समय बिजली क दू तरह प्रणाली डीसी आओर एसी क सर्वश्रेष्ट्र घोषित करबाक लेल शीतयुद्ध होबय लागल। डीसी प्रणाली क संस्थापक आ वितरक एडिसन छलाह त एसी प्रणाली क वितरक जार्ज वेसटिंगहोज को निकोला टेस्ला, फरान्टी, सीमेंस आ स्टेनली आदि वैज्ञानिक छलाह। एडिसन आ वेसटिंगहोज एक दोसर क खिलाफ प्रचार प्रसार करय लागल। एडिसन आ हुनकर आदमी लोग सबकए ई बताबै लागल जे एसी क प्रयोग घातक अछि आ एहि स जानमालक नुकसान होएत ओतहि वेसटिंगहोज आ ओकर लोग सब डीसी कए खतरनाक बताबै लागल। जगह जगह जनता कए प्रयोग देखेबाक नाम पर जानवर कए करंट दए दए कए मारय लागल। मुदा एसी प्रणाली क लाभ जेना हाई वोल्टेज कए लंबा दूरी तक भेजनाय आ, ट्रांसफार्मर स बिजली क वोल्टेज कम या बेसी केनाय आ कम लागत क चलते एसी प्रणाली सर्वमान्य भेल आ पूरा विश्व मे एकर उपयोग होमय लागल।
भारत मे बिजलीक उत्पादन आ विकास
भारत में बिजली का विकास 19वीं सदी के अंत में शुरू भेल। दस्तावेजक अनुसार फ्लौरी एंड कंपनी कोलकाता मे सबसे पहिने सन 1879 मे बिजली क प्रदर्शन केलक । नौ साल बाद सन 1888 मे दरभंगा आ सन् 1897 मे दार्जिलिंग मे बिजली आपूर्ति शुरू भेल । व्यावसायिक रूप स भारत मे बिजली तखन आयल जखन 1897 मे इंग्लैंड क किलबर्न एंड कंपनी कोलकाता मे बिजली वितरण क लेल इंडियन इलेक्ट्रिक कंपनी बनेलक । 1899 मे एकटा थर्मल केन्द्र कोलकाता मे लगाउल गेल । बाद मे एकर नाम बदलि कए कलकत्ता इलेक्ट्रीसिटी सप्लाई कारपोरेशन राखलक जेकर मुख्यालय लंदन मे छल । आजादी क बाद 23 बर्ष लागल तखन जाकए 1970 मे एकर मुख्यालय लंदन से कलकत्ता आबि सकल । फेर 1898 मे बॉम्बे इलेक्ट्रिक सप्लाई एंड ट्रामवेज कंपनी क स्थापना भेल जे बंबई मे बिजली क सप्लाई शुरू केलक। ओकर बाद लगभग हरेक पैघ शहर मे पावर हाउस खुलल जे डीजल वा कोयला स चलैत छल ।
देश मे पहिल जल विद्युत पॉवर हाउस 1897 मे बर्दवान क महाराज सर विजोय चंद महताब बहादुर दिस स दार्जिलिंग मे लगाओल गेल। 1899 मे कलकत्ता इलेक्ट्रिसिटी सप्लाई कारपोरेशन, इमामबाग मे देशक पहिल ताप विद्युत केन्द्र लगेलक। पहिल स्ट्रीट लाइट बंगलौर मे 1905 मे लागल जे एशिया क पहिल सड़क-बत्ती छल। पहिल बिजली क ट्रेन 1925 मे मुंबई वीटी आ कुर्ला क बीच चलल।
बिहार मे बिजली क इतिहास
बिहार मे बिजलीक इतिहास किछु मायने मे भारत क बिजली इतिहास अछि। 1879 मे सबसे पहिने कोलकाता मे बिजलीक उत्पादन भेल, नौ साल बाद 1888 मे नव नव तैयार भेल दरभंगाक लक्ष्मीश्वर विलास पैलेस मे बिजली क उपयोग शुरु भेल । इ पहिल राजमहल छल जे बिजली से रोशन भेल छल । एहि कैंडल लेस पैलेस क फोटो इंग्लैंड स प्रकाशित अखबार इ टाइम्स अपन पहिल पन्ना पर लगौने छल । 1898 मे भेल महाराजा लक्ष्मीश्वर सिंह क निधन से पूर्व हुनक कईटा फोटो मे एहि महल मे लागल बिजली क आधारभूत संरचना देखबा मे भेटैत अछि । 1907 मे एक दिस टाटा जमशेदपुर मे शहर बसा रहल छलाह त दोसर दिस 1914 मे राजनगर क महल सेहो बिजली स रोशन भ रहल छल । 1914-15 तक बिजलीक खपत राज निवास स बाहर कारखाना क कर्मचारी निवास तक पहुंच गेल । एहि अवधि मे जमशेदपुर आ रोहतास बिजलीक उत्पादन शुरु क देलक। लोहट चीनी कारखाना मे उत्पादित बिजली कारखाना क कर्मचारी कए नि:शुल्क उपलब्ध छल । 1934 क भूकंप क बाद बिजलीक वितरण मे तेजी आयल आ धीरे-धीरे बिजलीक विस्तार तिरहुत क आन इलाका मे सेहो होइत गेल ।
बिहार मे शुरु स प्राकृतिक रूप स बिजली उत्पादन कए अनदेखा कए गेल । आजादी क पहिने 1937-39 क बीच बिजली क विस्तार लेल पटना आ डेहरी मे जल विद्युत लेल स्थल क चुनाव कैल गेल । बिहार मे प्राकृतिक संपदा क भरमार छल तखनो ई दुर्भाग्य जे 1950 धरि बिहार मे पनबिजली क उत्पादन लगभग शून्य छल । ओना आज़ादी स पहिने बिहार क बिजली क खपत सेहो बड्ड बेरंग छल। TISCO आ रोहतास इंडस्ट्री पैघ स्तर पर बिजलीक खपत करैत छल।
ओना देखल जाये त देश जखन आज़ाद भेल त बिहार भारतक ऊर्जा खपतक नक्शा पर नहिए क बराबर छल। श्रीकृष्ण सिंह क शासन काल मे बिजली मद मे 707.3 लाख टकाक राखल गेल छल जाहि मे 2.15 लाख टका रेलवे क बिजलीकरण लेल छल।
1950 धरि प्रति व्यक्ति ऊर्जा खपत 3 किलोवाट छल । सेहो मात्र 15 टा जिला जेना पटना, दरभंगा, जमशेदपुर, गया, रांची, मुजफ्फरपुर, पूर्णिया आ भागलपुर आदि मे खपत होइत छल। जाहि मे ज्यादातर बिजली टाटा आयरन एंड स्टील कंपनी स अबैत छल।
संथाल क मुकाबला मे तिरहुत इलाके मे बिजली क खपत काफी कम छल, बावजूद तिरहुत मे सार्वजनिक बिजली वितरण कंपनीक इतिहास 1938 मे दरभंगा लहेरियासहाय पावर जनरेशन कंपनी क स्थापना स होइत अछि । 1937 से 39 क बीच तिरहुत क 7टा जिला मे छोट छोट बिजली संयंत्र स्थापित भेल । 1962 तक दरभंगा जिला मे दू टा सरकारी पॉवर हाउस क निर्माण समस्तीपुर आ सकरी मे भ गेल छल, जाहि से 1218 किलोवाट आ 875 किलोवाट बिजली क उत्पादन होइत छल । 1962 तक दरभंगा जिलाक लगभग 120 टा गाम आ शहर मे बिजली पहुँच गेल छल, जाहि मे दरभंगा, समस्तीपुर, मधुबनी, जयनगर, झंझारपुर, राजनगर, सकरी, बहेरिया, ताजपुर, रोसड़ा, लोहट, पंडौल, राघोपुर, पुसा, वैनी, पूसा बजार, हसनपुर, महेशपट्टी, भगवानपुर, किओटी, मंगरौनी आदि प्रमुख छल । 1975 मे अचानक बिहारक नौटा बिजली संयंत्र कए सरकार बंद क देलक। सरकारक एहि नीति स क्षेत्र मे अंधकार पसरि गेल आ कईटा शहर लौट कए लालटेन युग मे चलि आयल ।
बिजली खपतक मामला मे बिहार एखनो बड पाछू अछि। ओना पाछू त अपन देश सेहो अछि । भारत मे प्रति व्यक्ति बिजली खपत विश्व मे सबसे कम अछि । पूरा दुनिया मे औसतन बिजली खपत 2429 युनिट प्रति व्यक्ति अछि, ओतहि भारत मे ई मात्र 734 यूनिट अछि । इहो तखन जखन कि भारत मे कुल संघीय पूंजी क 15 फिसदी स बेसी राशि बिजली उत्पादन पर खर्च कैल जाएत अछि।
मुनाफा स घाटा क सौदा भ गेल बिजली
1975 धरि बिजली क कंपनी घाटा मे नहि छल। बिजली उत्पादन क प्रचुरता छल आ कहियो कतहू बिजली क कटौती नहि होएत छल । फेर 1975 मे बिजली बोर्ड क राजनीतिकरण क शुरूआत भेल 1975 मे जगन्नाथ मिश्र क शासनकाल मे, अयोग्य आ बेकार लोग सब कए बोर्ड मे शामिल कैल गेल । एहि संबंध मे बिजय बरौलिया कहैत छथि जे सरकार बिहारक निजी संयंत्र कए बंद करैत कहलक जे लाइट डीजल क खपत कम करबा लेल इ कैल जा रहा अछि, मुदा संयंत्र बंद भेला स शहर मे जेनरेटर युग आबि गेल आ ओहि स कही बेसी डीजल क खपत शुरु भ गेल । बरौलिया कहैत छथि जे 1976 मे दरभंगा क मांग महज 2 मेगावाट क छल, जखनकि हमर संयंत्र स आपर्ति 3 मेगावाट । सबस कमाल क गप ई रहल जे 2002 तक अबैत अबैत दरभंगा शहर क मांग 18 मेगावाट भ गेल जखनकि आपूर्ति एक मेगावाट कम यानि 2 मेगावाट भ गेल । शहर मे जेनेरेटर क संख्या आ ओहि स उत्पादित बिजली क मात्रा करीब 5 मेगावाट तक पहुंच गेल छल ।
बरौलियाक दावा अछि जे डीसी बिजलीक बदला मे बरौनी क एसी बिजली देबाक नाम पर एहि संयंत्र कए रातोरात बंद करब दरभंगा कए अंधकार मे धकेलब छल । पूर्वोत्तर राज्य मे लाइट डीजल क छोट छोट बिजली संयंत्र एखनो शहर कए रोशन क रहल अछि । अक्टूबर 1976 मे दरभंगा क इतिहास मे पहिल बेर लोड सेडिंग भेल । 80 अबैत अबैत शहर मे बिजली जेबाक नहि बल्कि एबाक चर्च हुए लागल ।
एहन दू कारण स भेल। एकटा मांगक अनुरूप उत्पादन आ वितरण नहि भ सकल आ दोसर अयोग्य लोक सब कए बिजली विभाग मे घुसायल गेल । नेता एकरा चुनाव जीतबा क हथकंडा बना लेलक । हरिजन आ आदिवासी कए फ्री मे बिजली देबाक नारा लगाकए कांग्रेससरकार सत्ता बचेबा मे लागि गेल । चुनावी वादा क अनुसार बिना मीटर एकल बत्ती कनेक्सन बांटल गेल जेकर जमि कए दुरूपयोग भेल । बिजली विभाग कए घाटा लागब एतय स शुरू भेल । ताधरि बिजली बोर्ड राजनेता आ नौकरशाहक गुलाम बनि कए रहि गेल छल जेकरा नहिते कोनो नीतिगत निर्णय लेबाक अधिकार छल नहिए सरकारी अनुमोदन क बिना राशि खर्च करबाक । सभटा वित्तीय आ प्रशासनिक अधिकार बोर्ड स छिनी कए सचिवालय कए द देल गेल । बिजली उत्पादन बढ़ेबाक लेल फंड क कमी भेल फलत: अपूर्ति मे कटौती हुए लागल । हालत ई भ गेल जे मार्च 2005 क अंत धरि बिजली उत्पादन शून्य आ खरीद असंभव जेका भ गेल । ओना 2015 धरि देशक सभटा बिजली वितरण कंपनी क घाटा 3.8 लाख करोड़ छल आ एहि पर कर्ज 4.3 करोड़ टकाक छल ।
झारखंड अलग बिजली विलग
सन् 2000 मे जखन झारखंड बिहार स अलग भेल त आन आन खनिज संपदा संगे बिहार क सभटा कोयला सेहो एकरे हिस्सा मे चलि गेल । पतरातू (840 मेगावाट ), तेनूघाट (420 मेगावाट ) आ सुवर्णरेखा (130 मेगावाट) सन परियोजना लए झारखंड बिहार स अलग भ गेल । बिहार क 70 प्रतिशत बिजली उत्पादन यैह तीनू परियोजना स होएत रहल छल। बंटवारा स पहिने तक बिहार क बिजली उत्पादन क 48 प्रतिशत उद्योग समूह मे जाएत छल आ 20 प्रतिशत कृषि क लेल। मुदा अलग भेलाक बाद सभटा इंडस्ट्री झारखंडक हिस्सा मे चलि गेल आ उद्योग समूह क बिजली ग्राहक क संख्या घटि कए 25.1 प्रतिशत रहि गेल। ओतही किसानी ग्राहक क संख्या 20 प्रतिशत स बढ़िकए 32.5 प्रतिशत भए गेल। मुदा उद्योग क ग्राहक घटला स बिजली क रेवेन्यू सेहो घटि गेल आ बीएसबीई क सलाना घाटा बढ़िकए 365 करोड़ सलाना भए गेल।
सितंबर 2014 धरि बिहार मे बिजली क कुल 2198.25 मेगावाट क उत्पादन होएत छल जाहि मे से 89 प्रतिशत थर्मल पावर से 5 प्रतिशत पुन: प्राप्त उर्जा स्त्रोत आ 6 प्रतिशत जलविद्युत स आबैत अछि। इहो मे से 85 प्रतिशत केन्द्र सरकार से, 13 प्रतिशत बिहार सरकार से, आ 2 प्रतिशत बिजली निजी क्षेत्र से उत्पादित होएत अछि। बिहार मे अखन चारि टा थर्मल पावर मुख्य रूप स काज कए रहल अछि जाहि मे बरौनी, कांटी, एनटीपीसी कहलगॉंव, आ एनटीपीसी बाढ़ शामिल अछि। एहि मे बरौनी थर्मल पावर क कैक टा यूनिट काज केनाय बन्न कए देलक अछि वा पुनरूद्धार मे अछि। ओतहि कांटि थर्मल पावरक उत्पादन एयरपोर्ट ऑथरिटी क पर्यावरण सुरक्षा क सवाल क कारण 250 मेगावाट स घटि कए 195 मेगावाट भए गेल अछि। वर्तमान मे पावर सप्लाई क शिखर घाटा -6.2 प्रतिशत अछि जखनकि भारत स्तर पर ई -4.50 प्रतिशत अछि।
अदलैत बदलैत रहल नियम
भारत मे बिजली क नियमन आ नियंत्रण क लेल अंग्रेज सरकार 1910 मे एकटा कानुन बनेने छल जेकरा भारतीय विद्युत अधिनियम – 1910 कहल जाएत अछि। ई कानून 2003 तक चलल। विद्युत आपूर्ति अधिनियम 1948 आ विद्युत विनिमायक आयोग अधिनियम 1998 जोड़ल गेल। जाहि स विद्युत आपूर्तिआ विनिमय मे सरकारी दखल बढ़ल आ एकर बंटाधार हेबाक प्रक्रिया शुरू भेल। 15 जून 2003 कए जे विद्युत अधिनियम 2003 लागू करल गेल जेकर मुख्य उदेश्य प्रतिस्पर्धा आनब आ सभकए विद्युत उपलब्ध केनाय छल। एहि अधिनियम मे राष्ट्रीय विद्युत नीति, ग्राम विद्युतीकरण, प्रेषण मे खुला पहुँच, वितरण मे खुला पहुँच, अनिवार्य एसईआरसी, लाइसेंस मुक्त उत्पादन आओर वितरण, पावर ट्रेडिंग अनिवार्यता आओर विद्युत क चोरी क कठोर दंड क व्यवस्था अछि। इलेक्ट्रीसिटी सप्लाई एक्ट 1948 क कानून कए जन बिजली कानून कहल गेल जेकरा अनुसार राज्य सरकारे टा कए बिजली उत्पादन, संचरण आ वितरण क अधिकार देल गेल। एहि कानून क परिपालन मे सभ राज्य कए अलग अलग शहर क बिजली कंपनी क एकीकरण वा सरकारीकरण कए राज्य बिजली बोर्डक स्थापना कैल गेल जे एकटा स्वायत्त विभाग होएत जाहि पर कोनो नौकरशाह आ राजनेता क दखलअंदाजी नहि होएत। बोर्डक चैयरमेन आ सदस्य वैह गोटे बनताह जे बिजली क विशेषज्ञ होएत। एहि प्रकार सभटा प्रदेश बिजली क वयवस्था संभालि लेलक। सप्लाई एक्टक अनुसार कोनो भी बिजली बोर्ड 3 प्रतिशत से बेसी मुनाफा नहि लए सकैत अछि।
90 क दशक जखन मनमोहन सिंह वित्त मत्री छलाह तखन भारत विकाशसील देश बनिकए उभरल। भारतक बिजली बाजार पर विदेशी कंपनी क गिद्ध दृष्टि पड़य लागल मुदा विद्युत अधिनियम 1910 क आ सप्लाई एक्ट 1948 क कारण बिजली क निजीकरण क अनुमति नहि छल, चूंकि बोर्ड पर सरकार आ नौकरशाह क पकड़ बेसी छल एहि लेल पुरनका कानुन कए तोड़ैत विद्युत अधिनियम 2003 बनाओल गेल जाहि स विद्युत सुधार क नाम पर बिजली बाजार विदेशी कंपनी क हाथ मे चलल गेल आ प्रति यूनिट बिजली क दर दिन दूना राति चौगुना बढ़य लागल।
हर घर बिजलीक सपना
नीतीश कुमार क ड्रीम प्रोजेक्ट मे हर घर बिजली सेहो शामिल अछि। अप्रैल 2014 मे ई अभियान शुरू भेल छल जाहि मे बिजली कंपनी कए बिहार 3320 गाम मे बिजली पहुँचेनाय रहय। अप्रैल 2017 तक ई ऑंकडा छल जे 2661 गाम मे बिजली पहुँच गेल छल। मात्र 659 एहन गाम बचल छल जतए 27 दिसंबर, 2017 कए बिजली पहुँचल गेल। अप्रैल क बाद एहि काज मे रफ्तार आएल आ आय बिहारक सभ गाम मे बिजली अछि।
ज्ञात होए जे 2014 मे ओडिशा, झारखंड, असम, मध्यप्रदेश आ छत्तीसगढ़ क सभटा गाम मे बिजली पहुँचेबाक लक्ष्य भेटल छल, जेकरा मे एहि लक्ष्य क हासिल करय बला पहिल राज्य बिहार बनि गेल।
बिहार क बिजली स दौडैत अछि मुबंइ क ट्रेन
ई आर्श्यजनक लागत मुदा सत्य यैह अछि, बिहार क नबीनगर मे भारतीय रेल आ एनटीपीसी क संयूक्त पॉवर प्लांट भारतीय रेल बिजली कंपनी लिमिटेड से एहि साल अगस्त महिना स मुबंई क लोकल ट्रेन कए बिजली आपुर्ती भए रहल अछि । एहि प्लांट क 90 प्रतिशत बिजली पर रेलवे क अधिकार अछि शेष 10 प्रतिषत बिजली बिहार सरकार किनैत अछि । नीतीश कुमार एहि प्लांट क आधारशिला तहिया रखने छल जहिया ओ रेल मंत्री छलाह।


text:
नवका- पुरनका लेख सर्च करु...
पुलिस के दौड़ेलक...
दरभंगा विश्वविद्यालय थाना क्षेत्र मे बुध दिन लोक सभ पुलिस के दौड़ा देलक. असल मे अहिठाम चोरी के शक मे पुलिस एकटा ड्राइवर के पकड़ि लेलक. ड्राइवर के पकड़यला के बाद लोक सभ पुलिस के घेर लेलक. लोक सभ हाथ मे झाडू... डंडा... बर्तन लsक पुलिस पर हमला करि देलक. पुलिस कर्मी केहुना अपन जान बचा कs ओहिटाम सं पड़यलाह. लोक सभ के कहनाय छलन्हि जे पुलिस बेकसूर लोक के पकड़ि ज्यादती करि रहल अछि. लोक सभ रोड जाम करि ड्राइवर के रिहा करय के मांग करय लगलाह. पुलिस पहिने त तैयार नहिं भेल मुदा जखन हुनका सभ पर हमला भs गेलन्हि त ओ ड्राइवर के छोड़ि देलखिन्ह.
सदस्यता लें टिप्पणियाँ भेजें (Atom)


text:
आजमगढ़ जिला
निर्देशाङ्क: २६°३६′N ८३°११′E / २६.६°N ८३.१९°E
आजमगढ़ भारतीय राज्य उत्तर प्रदेशक आजमगढ़ सम्भागके तीनटा जिलामेसं एकटा जिला छी। एकर जिला मुख्यालय आजमगढ़ अछि। तमसाके पावन तट पs स्थित यी जनपद आज़मगढ़ अनेक ऋषिसभक पावन पुण्य भूमि छी। आज़मगढ़ जनपद उत्तर प्रदेशके पूर्वी भागमे स्थित अछि, जे गंगा आर घाघराके मध्य बसल अछि। यी जनपद आदि कालसं मनीषिसभ, ऋषिसभ, चिन्तसभ, विद्वानसभ आर स्वतंत्रता सेनानिसभक जन्म स्थली रहल अछि। यी जनपदक नवाब आज़मशाह बसौने छल, अही कारण एकर नाम आज़मगढ़ पड़ल। १५ नवम्बर १९९४क चौदहम मण्डलके रूपमे "आजमगढ़ मण्डल "क सृजन केल गेल। आजमगढ़ जिलामे सात तहसिसभ अछि। जे लालगंज, सदर, सगङी, मेंहनगर, बुढ़नपुर, निजामबााद आ फूलपुर छै। सबसं बड़का तहसील निजामबााद छी।
एस. टी. डी (STD) कोड' - 05462
समुद्र तलसं उचाई -
अक्षांश - उत्तर
देशांतर - पूर्व
औसत वर्षा - मि.मी.


text:
करमचन्द गान्धी
करमचन्द उत्तमचन्द गाँधी (१८२२-१८८५)[१] भारत क राष्ट्रपिता महात्मा गांधी क पिता छल। वे पोरबन्दर रियासत मे प्रधानमंत्री, राजस्थानिक कोर्ट के सभासद, राजकोट मे दीवान आर किछ समय तक बीकानेर के दीवान के उच्च पद पर प्रतिष्ठित छल। ओ कबा गाँधी के नाम से सेहो जानल जाएत छल।
महात्मा गाँधी क माता पुतलीबाई, करमचंद गाँधी चौथी पत्नी छल। इनकर पिता क नाम उत्तमचन्द गाँधी आर माँ क नाम लक्ष्मी गाँधी छल।
ओ दिन कोनो रियासत क दीवानगिरी चैन क नौकरी नै छल। पोरबन्दर पश्चिमी भारत क तीन सौ रियासत मे से एक छल, जाहि पर ओ राजा सभ शासन केलक जे मात्र राजकुल मे जन्म लै के कारण आर अंग्रेजों क सहायता सँ सिंहासन पर विराजमान भेल। [२]


text:
यार्सा गुम्बा
यार्सा गुम्बा एक बहुमुल्य जडिबुटि छी। लामा भाषाम यार्साक अर्थ आधाजीव आ गुम्बाक अर्थ आधा गाछ वा बुटी (हर्बस्भ) होएत अछि। विश्वम अखन धरि Cordyceps वर्गक ढुसीसभ (sac fungus)क ६८०सँ बेसी प्रजातीसभ भेटल अछि। ई मध्य सबैसँ परिचित ढुसी यार्चागुम्बाके अंग्रेजीम Caterpillar fungus कहैत अछि । एकर बैज्ञानिक नाम Cordyceps Sinensis छी । ल्याटीन शब्दसभ cord "club", ceps "head" आर चिनीयाँ अर्थम sinensis सँग एकर वैज्ञानिक नाम Cordyceps Sinensis राखल गेल अछि। यार्सागुम्बा नेपाल आर तिब्बतक हिमाली भागम भेटवाला एक प्रकारक बहुमुल्य जडीबुटी छी । ई समुन्द्र सतहसँ ३,००० मीटर सँ ६,००० मीटरक उचाईम भेटल जाएत अछि । एकरा तिब्बती भाषाम यार्साकुन्भु तथा यार्सागुन्बु कहैत अछि । जहिमे 'यार'क अर्थ बर्षा,'सा'क अर्थ घाँस आर 'कुन्भु'क अर्थ हिउँ किरा अर्थात बर्षाम घाँस आर हिउँदम किरा सेहो बुझल जायेत अछि । यार्सागुम्बा एक प्रकारक झुसिलकिराक माथसँ ढुसीसे बनैत अछि । हिमाली भेगम हिउँद खतम भेलाक बाध बैशाख सँ हिउँ पगलेत अछि आ बिरुवासभम फूल शुरु होएत अछि , ओही समयम पुतलीसभ फुल दैत अछि । सोहि पुतलिक लार्भा अवस्थाम रहल झुसिलकिरा जमीन नीचा जाएत अछि आर उक्त झुसिलकिराक माथम ढुसी होएत अछि । एकर जमीन माथिक ढुसी च्याउ खैर रंगक आर जमीनम भेल भाग पियर रंगक होएत अछि । जमीनमे भेल भाग ४ मि. मि. मोट आर ४ से. मि. जेहन लम्बा तथा उपरका भाग महिन ५-६ से. मि. जेहन लम्बा होएत अछि ।
उपयोग[सम्पादन करी]
विश्वमा १००, चीनमा २१, भारतमा ७ आर नेपालमा २ प्रजातिक यार्सा गुम्बा पावल जाएत अछि । एकरा यौन शक्ति बर्धक आर सर्वगुण सम्पन्न टनिकको रूपम लेल जाएत अछि । पुरुष नपुंसकता आर अजीर्ण अपचमा स्थानीय मुर्गाक मासुम आर मृगौलाक रोगम सुँगरक मासुम एकरा मिलाक खाइत अछि । खोकी, दम, क्षयरोग, अनिद्रामे एकरा चिनिया औषधी विधि अनुसार सेवन करल जायेत अछि । बीर्यम शुक्राणुक संख्या बढावैल आर शुक्राणुक स्वस्थ्य राख्नम अण्ड आर डिम्बाशयक खराबी कमलपित्त जन्डिसम ई उपयोगी देखल गेल अछि । स्नायु सम्बन्धी रोग अनिद्रा मांशपेसीक दुखाई श्वासप्रश्वास सम्बन्धी रोगम कोलेष्ट्रोल घटावम रोग प्रतिरोधक क्षमता बढावल ई उपयोगी होएत अछि । हाल यार्सागुम्बाक चामल, चिया आदिम मिसावट बजारम बिक्री वितरण करैत अछि ।
नेपालक हिमाली भेगम भेटऽ वाला यार्सा गुम्वा प्रकृतिक अनुपम उपहार छी । यार्सागुम्वा सन् २००१ धरि व्यपारिक प्रयोजनम नै छल आर मुल्य सेहो नै छल। अखन् एकर मुल्य प्रति किलो दुई लाख तक तोकल गेल अछि । अत्यन्त महङ्ग मुल्यम बिक्री होववाला यार्सा गुम्बा नेपालम येल्लो लिभिङ गोल्ड (अंग्रेजी:Yellow Living Gold) क रुपमा समेत पहिचान दै लागल अछि।[२]
सन्दर्भ सामग्रीसभ[सम्पादन करी]
- ↑ "Ophiocordyceps sinensis (Berk.) G.H. Sung, J.M. Sung, Hywel-Jones & Spatafora 2007", MycoBank, International Mycological Association, अन्तिम पहुँच २०११-०७-१९।
- ↑ नेपाल परिचय/नेपाल सरकार,सूचना तथा सञ्चार मन्त्रालय सूचाना विभाग


text:
नरेंद्र मोदी कहलनि कि मनमोहन सिंह करीब 35 साल तक देशक इकॉनमी के केंद्र मे रहला। एहि दौरान एक के बाद एक कैको बड़का घोटाला भेल, मुदा हुनका (मनमोहन) पर एको गोट दाग आयल। बाथरूम मे रेनकोट पहिर नहेबाक कला ते मनमोहन जी जानैत छैथ। मोदी के एहि बयान पर खूब हंगामा भेल। कांग्रेस सदस्य सभ वॉकआउट क' देलैन्ह। बाद मे, कांग्रेसी नेता लोकनि पीएम से माफी मांगबाक मांग केलैन्ह।
अपने के बता दी, मनमोहन सिंह नवंबर मे संसद मे नोटबंदी के कड़ा विरोध केना छला। ओ कहने छला कि नोटबंदी क' जाहि तरहे लागू कायल गेल अछि, ओ ऐतिहासिक कुप्रबंधन अछि। ई संगठित आ कानूनी लूटक उदाहरण अछि। जाहि पर मोदी कैल्ह कांग्रेस पर निशाना साधैत कहलनि कि हर बात के विरोध ठीक नहि अछि। कांग्रेस कुनु भी रूप मे हार स्वीकार नहि करे चाहैत अछि। ई कहिया धरी चलत।
नरेंद्र मोदी कहलनि कि ईमानदार सभके ताकत देब आ बेईमान सभक खिलाफ कार्रवाई वक्त केर जरूरत अछि। नोटबंदी कुनु दलक खिलाफ नहि अछि। ई ईमानदार लोग सभके ताकत देबाक लेल उठाओल गेल डेग अछि। नरेंद्र मोदी सवाल केलैन्ह कि हम कहिया धरी सभ किछ कारपेट के नीचा नुकेबाक नीति पर चलैत रहब ? मोदी पूर्व प्रधानमंत्री इंदिरा गांधी पर सेहो निशाना साधलैन्ह। ओ कहलनि कि इंदिरा जखन प्रधानमंत्री छली, ओहि समय काला धन केर खिलाफ वांचू कमिटी बनाओल गेल छल। ओ कमिटी नोटबंदी केर सिफारिश केना छल, लेकिन इंदिरा रिपोर्ट क' ई कहैत दबा देली कि हमरो तेँ चुनाव लड़बाक अछि। इंदिरा के समय टॉप आईएएस अफसर रहल माधव गोड़बोले के किताब मे ई सब अंकित अछि।
मोदी नोटबंदी के फायदा गनबैत कहलनि कि नोटबंदी से आतंकवादी आर नक्सली गतिविधि सभमे कमी आयल अछि। नोटबंदी के बाद 700 से बेसी नक्सली सरेंडर क' चुकल छैथ। एहेन पहिल बेर भेल अछि।


text:
> 'मिनाप सांस्कृतिक धरोहर'
जनकपुर. जनकपुरक राम चौक पर मिथिला नाट्य कला परिषद् (मिनाप) केर नाट्यगृह केर निर्माण कार्य चलि रहल अछि. मिनाप केर प्रांगण मे भेल एक बैसार मे राजनीति दलक प्रतिनिधि लोकनि प्रतिबद्धता व्यक्त कयलनि. ओ लोकनि कहलनि जे मिनाप जनकपुर केर सांस्कृतिक धरोहर अछि, एकरा संरक्षण लेल सभ कें तैयार रहय पडत. राजनीतिक दलक प्रतिनिधि सभ छोट मोट विरोध सँ नाटक घरक निर्माण नहि रोकबाक मिनापक सदस्य सभ कें सलाह देलनि. मिथिला नाट्यकला परिषदक अध्यक्ष सुनिल मल्लिकक सभापतित्व मे भेल बैसार (सोमदिन, 3 सितम्बर) मे नेकपा एमालेक वरिष्ठ नेता शीतल झा, तराइ मधेश लोकतान्त्रिक पार्टी धनुषाक सहसंयोजक परमेश्वर साह, सद्भावना पार्टी धनुषाक उपाध्यक्ष डा. रामचन्द्र चौधरी, नेकपा माओवादीक वरिष्ठ नेता रोशन जनकपुरी, राष्ट्रीय जनशक्ति पार्टी धनुषाक अध्यक्ष वीरेन्द्र लाल कर्ण, नेपाली काँग्रेस जनकपुर नगर समितिक सभापति धीरेन्द्र मोहन झा, राष्ट्रीय प्रजातन्त्र पार्टीक उपाध्यक्ष देवनन्दन गोइत, नेकपा माले समाजवादीक कौशलेन्द्र मिश्र, राष्ट्रिय मधेश समाजवादी पार्टीक सुमनकान्त ठाकुर, जनकपुर नगरपालिकाक पूर्व उपमेयर किशोरी साह, मिनापक सलाहकार प्रमोद चौधरी, रामानन्द युवा क्लवक नवीन कुमार मिश्र, मिथिला डटकमक सम्पादक सुजीत कुमार झा, पत्रकार कैलास दास, कान्तिपुरक समाचारदाता श्याम सुन्दर शशि, वानक केन्द्रीय उपाध्यक्ष राजेश कुमार कर्ण, युवा नेपालक अध्यक्ष सरोज कुमार मिश्र, गणेश युवा कमिटीक पूर्व अध्यक्ष सुरेन्द्र कुमार भण्डारी सहित अन्यान्य लोकनि अपन विचार व्यक्त कयलनि.
(Report/Photo: सुजीत कुमार झा)
Tags: हालचाल


text:
भास्कर अखबारके एकटा कटिंग सोशल साइट पर अभरल, हम मैथिलीभाषी छी, भाष्करके ओ समाद बिहारी हिन्दीमे छपल छल आओर बिहारी हिन्दी तँ हमरा ठीक सँ नञि अ...
भास्कर अखबारके एकटा कटिंग सोशल साइट पर अभरल, हम मैथिलीभाषी छी, भाष्करके ओ समाद बिहारी हिन्दीमे छपल छल आओर बिहारी हिन्दी तँ हमरा ठीक सँ नञि अबैत अछि, तै ठीक सँ नहि बुझि सकलहुँ। तथापि जतेक बुझि सकलहुँ ओ बड़ी डराओन छै।
ओ समाद काजक छल तै ओहि पर इ समाद सेहो बना रहल छी। ओहि समादक हेडलाइन छल जे आब घर बैसल सेहो राशनकार्ड लेल आवेदन कयल जा सकैछ, यहन बात कोनो एसडीओ कहि रहल छै।
शुरूमे तँ जेना आदत छै हिन्दी सम्राज्यवादी मीडियाके जे बिहारी सत्ताके गुणगान करत तँ ठीक सैह कयने अछि जे आब दलालके चक्करमे नञि पड़य पड़त। मुदा ओ भाष्कर एकदिन नञि लिखलक जे कोन बिहारी दलाल अछि जे राशनकार्ड लेल मैथिलके शोषण करैत अछि।
भास्कर फेर लिखैत अछि कोनो सदर एसडीएम अश्वनी कुमार सँ फोन पर गप भेल रहनि आओर ओ जनओलनि जे आब राशनकार्ड लेल कोनो सीएससी सेन्टर अथवा साइबर सेन्टर सँ ऑनलाइन अप्लाई कयल जा सकैछ। पता नहि भाष्कर कोन नवका रजिस्टर्ड दलालके बात कय रहल छथि जखनि आवेदन ऑनलाइन करवाक छै तँ मोबाइल सँ किएक नञि कयल जा सकैछ? सेन्टर गेनाइ किएक जरूरी छै से भाष्कर नहि लिखलक।
राशनकार्ड अप्लाई करय लेल किसभ चाही
1. आधार
2. आवासीय प्रमाण पत्र
3. एकटा मोबाइल नम्बर
4. पासपोर्ट साइज फोटो
जेना पहिले लिखने रही सम्राज्यवादी हिन्दी मीडिया भाष्कर हेडिंगमे लिखैत अछि एसडीओके मॉर्फद समाद छापति अछि बादमे कोनो एसडीएम अश्वनी कुमारके चर्चा करैत अछि आओर अन्तमे तँ कोनो एडीएमके नाओ सँ मैथिलके धमकाबैत अछि जे आवेदनमे जुठ पकड़ायल तँ आवेदन कैंसिल कय देल जायत।
पहिल निष्कर्ष तँ इ निकलल जे साम्रज्यवादी हिन्दी मीडिया आँखि मुइन समाद लिखैत अछि मुदा ओहि समादमे बिहारी सत्ताके गुणगान आओर मैथिल साधारण जनताके धमकेनाइ नञि बिसरैत अछि।
दोसर निष्कर्ष इ छै जे जनिका लग पक्का घर अथवा गाड़ी हेतय ओकर राशनकार्ड लेल आवेदन स्वीकार नञि कयल जायत।
अहाँ एसडीओ छी तँ, एसडीएम छी तँ, अथवा एडीएम छी तँ एकटा बात कहु तँ की पक्का घर अथवा गाड़ी सँ की अनाज उपजैत छै? एखनि अहि कोरोना कालमे कतेक लोकके चाकरी छूटलय, लॉकडाउन लागल रहैत छै गाड़ी, घोड़ा बन्द रहैत छै ओहि समयमे यहन नियम देखा राशनकार्ड नञि बनेबाक जे अहाँ कानून देखा रहल छिये से मैथिलक शोषण छै। राशनकार्डके तँ अनेको कैटोगरी होयत छै फेर आमदनीके आधार पर राशनकार्ड नञि बना इ तुगलकी आधार पर राशनकार्ड किएक बनायल जा रहल छै?
इ नियम जकर होइ केन्द्र सरकारक, मगही सरकारक होइ अथवा मगही सरकार द्वारा नियुक्त कोनो मगही अधकारीके हुए, कोन फर्क पड़ैत छै। इ शोषण करय वला नियम मात्र वास्तविक लाभकारी मैथिलके राशन सँ वञ्चित करत सङ्गहि सङ्गहि मगही अधिकारीके जेबी सेहो गर्म करत भ्रस्टाचारके रूपमे।
इ बात सेहो सत्य छै जे मगधके एकटा जिला पटना सँ नियुक्त अधिकारी लोकिनके दरबारमे मैथिल माथा पटकि कय मरि जाय तैयो कोनो सुनवाई नञि होयत छै, मुदा मैथिल जागय एकजुट भ' आन्दोलन करय तँ निश्चय शोषण करय वला मगही अधिकारीके मिथिला सँ पड़ाय पड़त।